title: Francisco Barroso Filho

text: Francisco Barroso Filho (s. 8. lokakuuta 1928 Ouro Preto) on brasilialainen roomalaiskatolinen piispa. Hänet vihittiin papiksi 1. joulukuuta 1957 ja nimitettiin Oliveiran hiippakunnan piispaksi 21. joulukuuta 1983. Piispaksi vihkiminen seurasi 19. maaliskuuta 1984. Pääkonsekraattorina toimi Oscar de Oliveira, jota avustivat Geraldo Majela Reis ja José Lázaro Neves.


title: Francisco Barroso Filho

text: Barroso Filho jäi eläkkeelle 20. lokakuuta 2004.


title: Antonio Ceballos Atienza

text: Antonio Ceballos Atienza (s. 31. heinäkuuta 1935) on espanjalainen roomalaiskatolinen piispa. Hänet vihittiin papiksi 29. kesäkuuta 1961 ja nimitettiin Ciudad Rodrigon hiippakunnan piispaksi 7. tammikuuta 1988. Piispaksi vihkiminen seurasi 25. maaliskuuta. Pääkonsekraattorina toimi Mario Tagliaferri, jota avustivat Marcelo González Martín ja Angel Suquía Goicoechea.


title: Antonio Ceballos Atienza

text: Ceballos Atienza sai 10. joulukuuta 1993 nimityksen Cádiz y Ceutan piispaksi, jona hän toimi, kunnes jäi eläkkeelle 30. elokuuta 2011.


title: Reconstruction Amendments

text: Reconstruction Amendments () on termi, jolla viitataan Yhdysvaltain perustuslain 13., 14. ja 15. lisäyksiin. Kyseiset lisäykset tehtiin pian Yhdysvaltain sisällissodan loppumisen jälkeen aikavälillä 1865–1870. Lisäyksistä käytetään usein myös nimityksiä Civil War Amendments () ja Three Reconstruction Era Amendments ().


title: Reconstruction Amendments

text: Reconstruction Amendments -lisäyksillä pyrittiin antamaan oikeuksia niille yksilöille, joilla niitä ei vielä ennen sisällissotaa ollut. Perustuslain 13. lisäys kielsi orjuuden, 14. lisäys määritteli tarkemmin Yhdysvaltain kansalaisuuden saamista ja 15. lisäys antoi kaikille miehille, ihonväristä tai taustasta huolimatta, oikeuden äänestää vaaleissa.


title: Rafael Zornoza Boy

text: Rafael Zornoza Boy (s. 31. heinäkuuta 1949 Madrid) on espanjalainen roomalaiskatolinen piispa. Hänet vihittiin papiksi Madridin arkkihiippakuntaan 19. maaliskuuta 1975 ja inkardinoitiin Getafen hiippakuntaan 23. heinäkuuta 1991.


title: Rafael Zornoza Boy

text: Zornoza Boy sai 13. joulukuuta 2005 nimityksen Getafen vihkipiispaksi ja Mentesan titulaaripiispaksi. Piispaksi vihkiminen seurasi 5. helmikuuta 2006. Pääkonsekraattorina toimi Joaquin Maria López de Andújar y Cánovas del Castillo, jota avustivat Antonio María Rouco Varela ja Manuel Monteiro de Castro. Zornoza Boy nimitettiin 30. elokuuta 2011 Cádiz y Ceutan hiippakunnan piispaksi.


title: Thomas Dowd

text: Thomas Dowd (s. 11. syyskuuta 1970) on kanadalainen roomalaiskatolinen piispa. Hänet vihittiin papiksi Montréalin arkkihiippakuntaan 7. joulukuuta 2001 ja nimitettiin sen vihkipiispaksi sekä Treban titulaaripiispaksi 11. heinäkuuta 2011. Piispaksi vihkiminen seurasi 10. syyskuuta. Pääkonsekraattorina toimi Jean-Claude Turcotte, jota avustivat Lionel Gendron ja André Gazaille.


title: André Gazaille

text: André Gazaille (s. 16. toukokuuta 1946 Montréal) on kanadalainen roomalaiskatolinen piispa. Hänet vihittiin papiksi Montréalin arkkihiippakuntaan 29. toukokuuta 1971 ja nimitettiin sen vihkipiispaksi sekä Vagan titulaaripiispaksi 11. helmikuuta 2006. Piispaksi vihkiminen seurasi 25. maaliskuuta. Pääkonsekraattorina toimi Jean-Claude Turcotte, jota avustivat Jude Saint-Antoine ja Anthony Mancini.


title: André Gazaille

text: Gazaille sai 11. heinäkuuta 2011 nimityksen Nicoletin piispaksi, jonka virkaan hänet asetettiin 11. syyskuuta.


title: Clevelandin torsomurhaaja

text: Clevelandin torsomurhaaja on tunnistamaton sarjamurhaaja, joka murhasi vähintään 12 ihmistä Clevelandin alueella vuosina 1935-1938. Uhrien joukossa oli sekä naisia että miehiä, ja ruumiita löytyi ympäri Clevelandia. Tekijä tappoi ja paloitteli varmuudella 12 ihmistä, joista vain kaksi tunnistettiin. On hyvin todennäköistä, että uhreja oli lopulta ainakin 15 tai jopa enemmän. Myöhemmissä tutkimuksissa on pidetty mahdollisena, että uhreja oli yhteensä jopa yli 40 Clevelandissa, Pittsburghissa ja Youngstownissa, ja että sama tekijä oli aktiivinen 1920-luvulta aina 1950-luvulle saakka.


title: Clevelandin torsomurhaaja

text: Sarjamurhaajan toimintatapoihin kuului uhrin mestaaminen, jonka jälkeen hän monessa tapauksessa katkaisi ruumiit. Joidenkin uhrien elimille oli tehty jonkinlaisia kemiallisia kokeita. Uhrien tunnistaminen oli hankalaa, koska monesti pää jäi löytymättä.


title: Clevelandin torsomurhaaja

text:
Sarjamurhaaja sai lempinimikseen muun muassa "Clevelandin torsomurhaaja" ja "Kingsbury Runin hullu teurastaja".
Useita tuntemattomia ruumiita löydettiin silvottuina soilta New Castlen lähistöltä vuosina 1921-1934 sekä 1939-1942.


title: Clevelandin torsomurhaaja

text: Päätutkija Eliot Ness kokosi tutkimustensa avuksi asiantuntijaryhmän, joka koostui armeija- ja poliisiviranomaisista, syyttäjästä, kuolinsyytutkijasta, patologista ja muutamista lääketieteen konsulteista.


title: Clevelandin torsomurhaaja

text: Ryhmä tuli siihen tulokseen, että tekijä oli psykopaatti, mutta ei missään tapauksessa mielisairas ottaen huomioon hänen järjestelmällisyytensä. Erimielisyyttä aiheutti se mahdollisuus, että tekijä oli homoseksuaali. Joillekin miesuhreille oli tehty kastraatio, mutta toisaalta se saattoi olla keino vaikeuttaa uhrien tunnistamista. Uhrien paloitteluille ei kuitenkaan löydetty mitään selvää motiivia.


title: Clevelandin torsomurhaaja

text: Asiantuntijoiden mielestä tekijä tunsi jonkin verran anatomiaa, mutta ei välttämättä ollut lääkäri. Teurastajan tai metsästäjän anatomiantuntemus olisi ryhmän mukaan riittänyt paloitteluihin. Tekijä ei myöskään voinut olla nainen, sillä vammojen perusteella murhaaja oli käyttänyt hyvin rajua väkivaltaa, joka onnistui vain isolta ja vahvalta mieheltä. Todennäköisesti tekijä asui Kingsbury Runin alueella.


title: Clevelandin torsomurhaaja

text: Ensimmäinen pidätetty epäilty oli clevelandilainen Frank Dolezal. Poliisikuulusteluissa Dolezal vihjaili olleensa Florence Pollilon murhan takana ja tehneensä sen itsepuolustustarkoituksessa. Myöhemmin kuitenkin on selvinnyt, että poliisit olivat pahoinpidelleet Dolezalia yrittäessään saada tältä tunnustusta.


title: Clevelandin torsomurhaaja

text: Tapauksen pääepäillyksi nousi pian tohtori Francis Sweeney. Hän oli ollut usein poissa samaan aikaan sairaalasta jossa hän työskenteli kun murhia oli tehty. Sweeney oli toiminut ensimmäisessä maailmansodassa lääkintäjoukoissa, jossa oli suorittanut myös amputaatioita. Siellä hän oli myös saanut vakavan päävamman, jonka vuoksi hän oli osa-aikaeläkkeellä. Sweeney oli myös sodan jälkeen alkanut käyttää reilusti alkoholia. Sweeneystä tuli murhia tutkineen Eliot Nessin pääepäilty. Pian hän päätti järjestää kuulustelun.


title: Clevelandin torsomurhaaja

text: Nessin mieleen jäi varmasti loppuelämäkseen kuulustelutilanne, jossa hän oli kahdestaan Sweeneyn kanssa tämän kotona. Ness kuulusteli Sweeneyä tämän makuuhuoneessa. Sweeney kysyi ensin virnuillen Nessiltä: "Oletko nyt tyytyväinen itseesi?", johon Ness vastasi: "Kyllä, koska uskon, että olet tappaja". Suurikokoinen Sweeney käänsi pian kasvonsa lähelle Nessin kasvoja ja sanoi kiukusta sihisten: "Niinkö luulet? Todista se sitten!". Pelästynyt Ness nousi tuolilta, avasi huoneen oven ja kutsui kollegoitaan paikalle. Kukaan ei kuitenkaan vastannut. "He taisivat lähteä lounaalle", Sweeney oli hymyillen sanonut. Ness riensi pian soittamaan eräälle poliisille, jotta tämä hakisi hänet pois. Ness kertoi vuosia myöhemmin vaimolleen, ettei ole koskaan pelännyt niin paljon kuin Sweeneyn kuulustelussa.


title: Clevelandin torsomurhaaja

text: Tutkijat olivat yhtä mieltä siitä, että heillä oli vihdoin tekijä. Mutta todisteet olivat vain pelkkiä aihetodisteita, eikä intuition perusteella saa ketään tuomiolle.


title: Clevelandin torsomurhaaja

text: Taustalla vaikutti myös poliittinen peli, sillä Sweeneyn serkku oli kongressiedustaja ja Nessin poliittinen vastustaja Martin Sweeney. Martin aloitti näkyvän kampanjan serkkunsa maineen puhdistamiseksi ja julisti yleisesti, ettei Francisilla ollut mitään tekemistä paloittelumurhien kanssa.


title: Clevelandin torsomurhaaja

text: Kaikesta huolimatta saman tekijän tekemiksi varmistetut paloittelumurhat loppuivat vuoden 1938 jälkeen, kun Sweeney hankkiutui laitoshoitoon. Sweeney kuitenkin lähetteli laitoksesta uhkausviestejä Nessille ja tämän perheelle aina 1950-luvulle saakka. Francis Sweeney kuoli veteraanien sairaalassa vuonna 1964.


title: Clevelandin torsomurhaaja

text: Vuosikymmenten varrella on esitetty lukuisia teorioita paitsi tekijästä myös tekijöiden lukumäärästä. Alkuperäisen kannan mukaan sama murhaaja tappoi ja paloitteli ainakin 12 uhria, mutta tämä teoria on saanut nykypäivänä kyseenalaistusta.


title: Clevelandin torsomurhaaja

text: On väitetty, että torsojen tutkiminen oli huolimatonta, eikä 1930-luvun ruumiinavausraporteille annettu paljonkaan painoarvoa.


title: Xavier Novell i Gomà

text: Xavier Novell i Gomà (s. 20. huhtikuuta 1969) on espanjalainen roomalaiskatolinen piispa. Hänet vihittiin papiksi Solsonan hiippakuntaan 6. heinäkuuta 1997 ja nimitettiin sen piispaksi 3. marraskuuta 2010. Piispaksi vihkiminen seurasi 12. joulukuuta. Pääkonsekraattorina toimi Luis Francisco Ladaria Ferrer, jota avustivat Renzo Fratini ja Jaume Traserra Cunillera.


title: Christian Lépine

text: Christian Lépine (s. 18. syyskuuta 1951 Montréal) on kanadalainen roomalaiskatolinen arkkipiispa. Hänet vihittiin papiksi Montréalin arkkihiippakuntaan 7. syyskuuta 1983 ja nimitettiin sen vihkipiispaksi sekä Zabin titulaaripiispaksi 11. heinäkuuta 2011. Piispaksi vihkiminen seurasi 10. syyskuuta. Pääkonsekraattorina toimi Jean-Claude Turcotte, jota avustivat Lionel Gendron ja André Gazaille.


title: Christian Lépine

text: Lépine sai 20. maaliskuuta 2012 nimityksen Montréalin arkkipiispaksi.


title: Christian Lépine

text: Lépine nähdään kirkon konservatiivisiiven edustajana. Vuonna 2009 hän pappina salli seurakunnassaan vanhemmille suunnatun ohjelman kehittämisen lasten epäiltyjen homoseksuaalisten taipumusten parantamiseksi.


title: Viipurin Kaupunginteatteri

text: Viipurin Kaupunginteatteri oli suomenkielinen ammattimainen puheteatteri. Sen kotipaikka oli Viipurin keskustassa Paraatikentän laidalla 1830-luvulla rakennetussa monitoimitalossa. Teatterin toiminta aloitettiin vuonna 1933 ja lopetettiin 1946. Kaupunginteatterin edeltäjiä olivat Suomalainen Kansanteatteri, Suomalainen Maaseututeatteri ja Viipurin Näyttämö. Sen ohjelmisto perustui menestysnäytelmiin, ja näyttämötaiteellisia kokeiluja tehtiin niukalti. Suomenkielisen musiikkiteatterin edistämisessä viipurilaisteatterin merkitys oli huomattava. Teatterin näyttelijöistä mainittakoon Mia Backman, Aku Korhonen, Eine Laine ja Joel Rinne. Viipurin Kaupunginteatterin rakennus oli Suomen vanhin kiviteatteri. Omistuksellisesti Kaupunginteatteri oli yhtiöpohjainen yksityinen taidelaitos. Sen alkuvaiheiden keskeinen rahoittaja oli liikemies Juho Lallukka.


title: Viipurin Kaupunginteatteri

text: Viipurin Kaupunginteatterin juuret olivat Suomalaisessa Kansanteatterissa, jonka Aurora ja August Aspegren perustivat vuonna 1887. Se oli toinen suomenkielinen ammattiteatteri. Aspegrenit olivat eronneet Suomalaisesta Teatterista samana vuonna. Suomalainen Kansanteatteri toimi ensisijaisesti Viipurissa, Kuopiossa ja Tampereella. Ohjelmisto oli sangen konservatiivista. Kansanteatterin tärkein panos suomalaiselle teatteritaiteelle oli uuden, fennomaanisesta yläluokasta riippumattoman teatteripolven kouluttaminen. Vuonna 1897 Kansanteatteri jakautui vuodeksi kahtia. Nuoret teatterilaiset osoittivat tyytymättömyytensä August Aspegrenin johtajuuteen. Kahtiajako päättyi, kun Viipurista alettiin kaavailla teatterin vakituista kotipaikkaa.


title: Viipurin Kaupunginteatteri

text: Vuonna 1899 Suomalainen Kansanteatteri sai nimekseen Suomalainen Maaseututeatteri. Koska Maaseututeatterin toiminnalle oli vaikea löytää rahoittajia muista kaupungeista kuin Viipurista, se nimettiin pian Viipurin Näyttämöksi. Suomalaisen Maaseututeatterin ensimmäinen johtaja oli Kasimir Leino 1899–1903. Hänen kaudellaan esitettiin paitsi teatteritaiteen klassikkoja, myös uusia, kirjallisesti mielenkiintoisia teoksia. Aspegrenit eivät enää olleet mukana Maaseututeatterin toiminnassa. Toisena ohjaajana työskenteli Aapo Pihlajamäki. Maaseututeatteri esiintyi Viipurin lisäksi lähinnä Kuopiossa ja Oulussa. Jo toisena näytäntökautenaan teatteri alkoi saada jalansijaa myös läntisessä Suomessa. Leinon jälkeen Viipurin Näyttämön johtajina olivat Kaarle Halme 1903–1904, Jalmari Finne 1904–1907, Erkki Kivijärvi 1908–1912, Finne uudelleen 1913–1914 ja Pekka Alpo 1914–1920.


title: Viipurin Kaupunginteatteri

text: Viipurin Näyttämölle 1900- ja 1910-luvut olivat kulta-aikaa. Sitä kutsuttiin ensimmäiseen maailmansotaan asti ”Suomen toiseksi parhaaksi teatteriksi”. Tulovirtaa tuottaneiden kassakappaleiden ohella tehtiin rohkeita taiteellisia kokeiluja, joiden kaupallinen menestys ei aina ollut toivotunlainen. Topo Leistelä toi Viipurin Näyttämölle ekspressionistiset kokeilut. Hänen johtajakautensa oli 1923–1925. Leistelää seurasi Eino Jurkan johtajakausi 1925–1928. Sven Hildén toimi Näyttämön rinnakkaisjohtajana 1928–1930 ja johtajana 1930–1933. Viipurin Näyttämön henkilökunta oli sangen vähälukuinen. Esimerkiksi Joel Rinne näytteli vuoroilloin kahta eri roolia.


title: Viipurin Kaupunginteatteri

text: Taloudelliset realiteetit ajoivat Suomen teattereita yhteen 1930-luvulla. Viipurissa kaupunginteatterin muodostaminen paikallisesta työväenteatterista ja Viipurin Näyttämöstä kävi verraten helposti. Boheemina pidetty operettitähti Hildén johti Kaupunginteatteria yhdessä Arvi Tuomen kanssa vuoden verran. Vuodet 1933–1938 olivat Tuomen johtajakautta. Hän oli työskennellyt Viipurin Työväen Teatterin johtajana 1926–1931 ja Viipurin Näyttämön apulaisjohtajana 1925–1926. Tuomen jälkeen 1938-1940 johtajana oli Glory Leppänen.


title: Viipurin Kaupunginteatteri

text: Talvisodan päättäneessä Moskovan rauhassa 1940 Viipuri kuului Suomen Neuvostoliitolle luovuttamiin alueisiin ja evakkoon siirtyneen Kaupunginteatterin oli muodollisestikin muutettava Suomen uuden kaakkoisrajan sisäpuolelle. Leppäsen seuraajiksi teatterin johdossa tulivat näyttelijät Antero Suonio ja Uno Wikström. Jatkosodan sytyttyä kesällä 1941 suomalaisjoukot valtasivat suuren osan luovutetuista alueista, kuten Viipurinkin kesällä 1941. Väliaikainen Viipurin Sotateatteri toimi alkuvuodesta 1942 Punaisenlähteentorin vanhassa kirjastossa ja luovutti näyttämön Kaupunginteatterin käyttöön alkukesästä 1942. Viipurin-Petroskoin operaation myötä kesällä 1944 suomalaisjoukot joutuivat perääntymään muun muassa Karjalankannaksella ja teatteri siirrettiin Kotkaan toimien lyhyen aikaa kiertueteatterina, jonka johtajana 1944–1945 oli Helge Ranin. Viipurin Kaupunginteatterin viimeinen kausi oli 1945-1946, johtajanaan Aku Käyhkö. Lakkautetun karjalaisteatterin näyttelijöistä useat haluttiin Suomen Kansallisteatteriin ja Helsingin Kansanteatteriin.


title: Viipurin Kaupunginteatteri

text: Viipurin Kaupunginteatterissa ja sen edeltäjissä esitettiin 1900-luvun taitteen jälkeen runsaat 500 näytöskappaletta, ja niistä noin 150 oli suomalaisia ja loput ulkomaalaisia. Esitysten yhteismäärä kohosi yli seitsemän ja puolen tuhannen. Suomalaisia ensiesityksiä karjalaisteatterin lavalla nähtiin 36 kappaletta ja ulkomaisten näytelmien suomenkielisiä ensiesityksiä 120 kappaletta. Suomalainen Aleksis Kivi oli teatterin suosituin näytelmäkirjailija: hänen kynästään siinneitä teoksia näyteltiin 273 esityskertaa. Englantilaisen William Shakespearen näytelmiä esitettiin 215 kertaa.


title: Viipurin Kaupunginteatteri

text: Viipuri oli teatteritaiteelle oivallinen kaupunki; sen säveltaiteella oli vankat, keskiajalle ulottuvat perinteet ja yleisö oli innostunutta. Suomenkielisen musiikkiteatterin synnyssä kaupungin rooli oli keskeinen. Ensimmäisenä suomenkielisenä operettitaiteilijana pidetty Aino Haverinen näytteli Maaseututeatterissa 1900-luvun alussa. Tuolloin Viipurin Näyttämöllä saivat suomenkieliset kantaesityksensä muun muassa laulunäytelmä "´Pikku Pyhimys" ja ooppera "Kaarle-kuninkaan metsästys". Jälkimmäisen ohjasi Jalmari Finne, kapellimestarina oli Viipurin orkesterin johtaja Juho Leino. Sam Sihvon isänmaallinen laulunäytelmä "Jääkärin morsian" oli pitkään eräs Viipurin Näyttämön suosikkikappaleita. 1920-luvulla se takasi teatterin talouden ja sitä myötä näyttämöhenkilökunnan palkanmaksun.


title: Viipurin Kaupunginteatteri

text: Kersti Bergrothin "Anu ja Mikko" esitettiin Viipurissa tuoreeltaan. Se oli myös Viipurin Kaupunginteatteriksi yhtyneiden Viipurin Näyttämön ja Viipurin Työväen Teatterin ensimmäinen näytöskappale; päivä oli 1. tammikuuta 1933. Viipurin Näyttämöllä sitä oli esitetty jo syyskaudella 1932. Ylipäätäänkin kaupungiteatterissa esitettiin 1930-luvulla lähinnä aikansa suomalaisia perusohjelmistoja. Jokaiseen näytäntökauteen sisältyi yksi uusi ja yksi vanha klassikkonäytelmä. Lisäksi ohjelmistoon kuului säännöllisesti suomalaisia uutuusnäytelmiä, kuten Agapetuksen ja Serpin komediat. Vanhempaa näytelmäkirjallisuutta edustivat Aleksis Kiven ohella muun muassa Minna Canthin klassikkoteokset. Myös Maria Jotunin näytelmillä oli sijansa. Hella Wuolijoen "Niskavuori"-näytelmät ja "Juurakon Hulda" keräsivät salin täyteen 1930-luvun jälkipuoliskolla. Vuosikymmenen puolenvälin suosikkinäytelmiä oli Franz Lehárin operetti "Hymyn maa", jota esitettiin 28 kertaa kaudella 1935–1936.


title: Viipurin Kaupunginteatteri

text: Viimeisen toista maailmansotaa edeltäneen kokonaisen näytäntökauden 1938–1939 avasi Erkki Kivijärven "Talkootanssit", jota esitettiin Havin kesäteatterissa. Kauden ensimmäinen sisänäytelmä oli Ladislas Fodorin "Kypsyyskoe". Voimassa olleen periaatteen mukaisesti myös Viipurissa pyrittiin elämään mahdollisimman normaalia elämää syksyllä 1939 sodan varjoista huolimatta. Vaikka kaupunki oli pimennettynä, Kaupunginteatterin toimintaa jatkettiin. Lokakuun 1939 synkissä tunnelmissa teatteri antoi kymmenisen maksutonta näytäntöä yleisen mielialan kohottamiseksi. Viipurin Kaupunginteatterin viimeiseksi näytännöksi ennen talvisotaa jäi Wuolijoen "Vastamyrkky", jota ehdittiin esittää vain kahdesti - jälkimmäinen kerta oli sunnuntaina 26. marraskuuta 1939.


title: Viipurin Kaupunginteatteri

text: Viipuri ja Tampere kävivät kilpailua Suomen ”toiseksi tärkeimmän” teatterikaupungin asemasta 1920- ja 1930-luvuilla. Suomalaisnäyttelijät vaihtoivat usein tiuhaankin asemakaupunkiaan, ja lukuisat merkittävät näyttämöauktoriteetit olivat kiinnitettyinä Viipurin Kaupunginteatteriin ennen siirtymistään Helsingin lavoille. Osa kannakselaisnäyttämön taiteellisesta henkilökunnasta on lueteltu artikkelissa Luettelo Viipurin Kaupunginteatterin näyttelijöistä. Alla olevassa luettelossa on mainittu ne, joista on artikkeli Suomen kansallisbiografiassa.Viipurin Kaupunginteatteri toimi 1830-luvulla rakennetussa kivitalossa, johon kuuluivat teatterin lisäksi kaupungintalo ja seurahuone. Talon arkkitehti oli Anders Fredrik Granstedt, ja rakentamisesta päätettiin vuonna 1832. Hankalaan maastoon rakennetusta talosta tuli arkkitehtonisesti epäyhtenäinen, mutta kaupunkilaiset ihastuivat siihen. Paraatikentän laidalla Torkkelinpuiston läheisyydessä sijainnut talo oli yli sadan vuoden ajan karjalaiskaupungin huvielämän keskus. Kaupunginteatteri sijaitsi Possenkadun ja Vahtitorninkadun puolella. Valmistuessaan teatteria pidettiin suurena, mutta ajan mittaan se osoittautui liian pieneksi kasvavalle kaupungille. Teatteriin asennettiin lämmitys 1850-luvulla; sitä ennen yleisö nautti näyttämötaiteellisista saavutuksista kylmässä katsomossa täysi talvivarustus yllään. Teatterisali oli alkuaan hevosenkengän muotoinen, ja sitä uudistettiin useaan otteeseen 1920- ja 1930-luvulla. Rakennuskompleksissa suoritettiin Uno Ullbergin johdolla perusteellinen remontti 1930-luvulla. Tuolloin Seurahuoneen tiloihin toteutettiin Teatteriravintola. Rakennus selvisi talvisodasta, mutta ei jatkosodasta: se tuhottiin vuonna 1941. Ainoastaan kaupungintalon puoli jäi seisomaan torin laidalle; 2010-luvun alussa tiloissa toimi yökerho.


title: Viipurin Kaupunginteatteri

text: Kiviteatterin kulttuurinen edeltäjä oli puinen Das Komödienhaus, joka on mainittu Suomen varhaisimmaksi teatterikäyttöön rakennetuksi taloksi.


title: Viipurin Kaupunginteatteri

text: Havin valleilla sijaitsi Havin kesäteatteri, jonka 1930-luvulla rakennettu katsomo on edelleen olemassa. Toisen maailmansodan aikana Viipurin Kaupunginteatteri esitti valleilla muun muassa näytelmät "Anu ja Mikko" sekä "Keltainen prinssi" ("Hymyn maan" rinnakkaisnimi). Kaupunginteatteri antoi viimeisen näytöksensä Viipurissa 28. toukokuuta 1944 Havin kesänäyttämöllä. Kappale oli Agapetuksen komedia "Olenko minä tullut haaremiin".


title: Borgström (suku)

text: Borgström on suomalainen kauppiassuku. Samannimisiä sukuja on ollut Suomessa muitakin.


title: Borgström (suku)

text: Suvun varhaisin tunnettu jäsen on 1600-luvulla elänyt porvoolainen kauppias Andreas Sigfridinpoika, jonka pojanpoika Georg otti käyttöön kotikaupungin ruotsinkielisestä nimestä (Borgå) johdetun sukunimen "Borgström". Suku vaikutti usean polven ajan porvareina Porvoossa, mutta sitä siirtyi 1700-luvun jälkipuoliskolla Loviisaan ja myöhemmin Helsinkiin, jossa sen jäsenet muodostuivat merkittäviksi liikemiehiksi. Suvussa on ollut paljon kauppaneuvoksia ja useita maanviljelysneuvoksia. Suku omisti 1800-luvulta alkaen eräitä kartanoita Uudellamaalla, muun muassa Östersundomin kartanon Sipoossa. Östersundom on ollut erään sukuhaaran omistuksessa vuodesta 1870 nykypäivään asti.


title: Jaume Traserra Cunillera

text: Jaume Traserra Cunillera (11. heinäkuuta 1934 Granollers – 25. tammikuuta 2019 Granollers) oli espanjalainen roomalaiskatolinen piispa. Hänet vihittiin papiksi 19. maaliskuuta 1959 ja nimitettiin Barcelonan arkkihiippakunnan vihkipiispaksi sekä Selemselaen titulaaripiispaksi 9. kesäkuuta 1993. Piispaksi vihkiminen seurasi 5. syyskuuta. Pääkonsekraattorina toimi Ricardo María Carles Gordó, jota avustivat Narciso Jubany Arnau ja Antonio María Javierre Ortas.


title: Jaume Traserra Cunillera

text: Traserra Cunillera sai 28. heinäkuuta 2001 nimityksen Solsonan piispaksi, jona hän toimi, kunnes jäi eläkkeelle 3. marraskuuta 2010.


title: Viipurin Työväen Teatteri

text: Viipurin Työväen Teatteri oli suomenkielinen ammattimainen puheteatteri. Se perustettiin vuonna 1904. Teatterin näyttelijäkuntaan kuuluivat muun muassa Siiri Angerkoski, Veikko Linna ja Uuno Montonen.


title: Viipurin Työväen Teatteri

text: Viipurin Työväen Teatterin juuret olivat Viipurin työväenyhdistyksen näytelmäseurassa, joka aloitti toimintansa 1897. Eräs teatterin voimahahmoista oli Reino Laaksonen, joka työskenteli myöhemmin poliisina. 1900-luvun alussa teatteria johti näyttelijä Anna Talma. Suomen sisällissodan jälkeen Työväen Teatteri eli hiljaiseloa muutaman vuoden. Toiminta alkoi elpyä 1920-luvulla. Teatteria johti Topo Leistelä 1921–1923 ja Aarne Linnala 1923–1926. Sen jälkeen ohjat otti näyttelijäpariskunta Arvi ja Santa Tuomi. Heidän kaudellaan 1926–1932 teatterin taso nousi.


title: Viipurin Työväen Teatteri

text: Viipurin Työväen Teatteri yhdistettiin Viipurin Näyttämön kanssa Viipurin Kaupunginteatteriksi vuonna 1933. Kaupunginteatterin toiminta päättyi vuonna 1946.


title: Borgström

text: Borgström on voi tarkoittaa ainakin seuraavia:


title: Joyce Banda

text: Joyce Banda (s. 12. huhtikuuta 1950) on malawilainen poliitikko, joka oli Malawin presidentti 2012-2014. Hän toimi Malawin varapresidenttinä toukokuusta 2009 lähtien ja nousi presidentiksi 7. huhtikuuta 2012 Bingu wa Mutharikan kuoltua sydänkohtaukseen. Hän on valtion ensimmäinen naispresidentti. Hän on naisten oikeuksien aktiivinen edistäjä. Hän ei ole sukua Malawin ensimmäiselle ja pitkäaikaisimmalle presidentille Hastings Kamuzu Bandalle. Hän joutui edeltäjänsä Bingu wa Mutharikan kanssa kiistaan tämän valtapyrkimyksistä, ja Mutharika erotti hänet puolueesta, minkä jälkeen hän perusti oman puolueen.


title: Joyce Banda

text: Banda aloitti politiikassa vuonna 1999, jolloin hänet valittiin parlamenttiin ja tasa-arvoministeriksi.


title: Joyce Banda

text: Vuonna 2014 järjestetyt vaalit voitti Peter Mutharika, mutta Banda yritti saada tuloksen mitätöityä. Mutharika tarjosi kuitenkin sovintoa Bandalle.


title: Ugandan–Tansanian sota

text: Ugandan–Tansanian sota (myös Ugandan sisällissota) käytiin vuosina 1978–1979. Sota päättyi kun Ugandan diktaattori Idi Amin pakeni maasta.


title: Ugandan–Tansanian sota

text: Ugandan diktaattori Idi Amin käski joukkojensa hyökätä Tansaniaan syksyllä 1978. Joukot tunkeutuivat Pohjois-Tansaniaan, räjäyttivät ainoan Kagerajoen ylittävän sillan ja miehittivät noin 1 800 neliökilometriä Kageran aluetta. Vastauksena Tansanian armeija hyökkäsi lokakuussa Ugandaan Tansanian presidentti Julius Nyereren käskystä. Armeijaan kuului Tansaniaan Aminin hallintoa paenneita ugandalaisia. Tansanialaiset voittivat joitakin kahakoita, jatkoivat hyökkäystä pohjoiseen ja etenivät kohti Ugandan pääkaupunkia Kampalaa. Hetkellisesti etenemisen pysäyttivät Ugandaan lähetetyt libyalaisjoukot. Ugandan kansallismieliset joukot, ugandalaispakolaiset ja tansanialaiset joukot tunkeutuivat Kampalaan 11. huhtikuuta 1979. Kaupungin asukkaat toivottivat joukot tervetulleiksi vapauttajina. Amin vältti kiinnijäämisen ja pakeni Libyaan.


title: Neftekumskin piiri

text: Neftekumskin piiri () on kunnallishallintoalue Stavropolin aluepiirissä Venäjällä. Sen pinta-ala on 3 797 neliökilometriä. Asukkaita on 68 700 henkeä (vuonna 2010).


title: Neftekumskin piiri

text: Neftekumskin piiri sijaitsee Stavropolin aluepiirin itäosassa. Se rajoittuu pohjoisessa Levokumskojen, lännessä Budjonnovskin, lounaassa Stepnojen ja etelässä Kurskajan piireihin sekä idässä Dagestanin tasavaltaan. Seutu kuuluu arovyöhykkeeseen. Sen läpi virtaa Kumajoki kanavajärjestelmineen.


title: Neftekumskin piiri

text: Piirin hallinnollinen keskus on Neftekumskin kaupunki, josta on 300 kilometriä aluepiirin pääkaupunkiin Stavropoliin. Lisäksi siihen kuuluu Zateretšnyin taajama sekä kymmenen maalaiskuntaa: Atšikulak, Kajasula, Kara-Tjube, Mahmud-Mekteb, Novkus-Artezian, Ozek-Suat, Tukui-Mekteb, Zakumski (keskuspaikka Andrei-Kurgan), Zimnjaja Stavka ja Zunkar.


title: Neftekumskin piiri

text: Seudun asukkaat ovat etupäässä venäläisiä, nogaita, dargeja, turkmeeneja ja tataareja. Tärkeimmät elinkeinot ovat maatalous sekä öljyn ja kaasun tuotanto.


title: Aldebaran Robotics

text: Aldebaran Robotics on ranskalainen yritys, joka kehittää Nao-robotteja. Yhtiön perustaja on Bruno Maisonnier. Yhtiö on ensimmäinen ranskalainen pelkästään humanoidirobotteja kehittävä yritys.


title: Titanic Historical Society

text: "Titanic" Historical Society, Inc. (THS) on vuonna 1963 perustettu voittoa tavoittelematon yhdistys, jonka tarkoituksena on kuuluisan höyrylaivan RMS "Titanic"in muiston säilytys.


title: Titanic Historical Society

text: Yhdistyksen pääkonttori on Indian Orchardissa, Massachusettsissä Yhdysvalloissa. Sen perustaja ja puheenjohtaja on Edward S. Kamuda. Yhdistyksen pääasiallisiin toimintoihin kuuluu:


title: Titanic Historical Society

text: THS toimii myös säilyttääkseen useiden muiden valtamerilaivojen, erityisesti "Titanicin" sisarlaivan, White Star Linen "HMHS Britannicin", joke upposi törmättyään vihollisen miinaan ensimmäisessä maailmansodassa, ja Cunardin "RMS Lusitanian". Yhdistys myös julkaisee artikkeleja muista laivoista, erityisesti "RMS Queen Marystä" ja "SS Normandiesta", "The Titanic Commutator" -lehdessä.


title: Titanic Historical Society

text: Yhdistys on pitkään ollut tohtori Robert Ballardin tekemien "Titanicin" hylyn tutkimusretkientukija ja hän puhuukin use in yhdistyksen tapaamisissa. Yhdistys otti myös osaa James Cameronin vuoden 1997 elokuvan "Titanic" tekoon ja jotkut jäsenet esiintyivät elokuvassa ekstroina. Vaikka yhdistys onkin suopea Titanicin hylyn tutkimiselle, vastustaa se tavaroiden nostamista pitäen hylkyä hautana.


title: Titanic Historical Society

text: Yhteistyössä Yhdysvaltain rannikkovartioston kanssa yhdistys järjestää joka vuosi 15. huhtikuuta muistoseppeleen laskun paikalla, johon Titanic upposi.


title: Nao-robotti

text: Nao on Aldebaran Robotics yhtiön kehittämä humanoidi robotti, joka kehitysprojektin tuloksena julkaistiin vuonna 2005.


title: Id (tunniste)

text: Id (lyhenne englannin kielen sanasta "identifier" (suom. tunniste)) on tietojenkäsittelyssä annettava yksilöllinen tunniste. Esimerkiksi henkilötunnus on numeromuotoinen tunniste.


title: Id (tunniste)

text: Tapauksia varten, joissa tunnisteen omistaja vaihtuu, on usein tapana hävittää tunniste pysyvästi niin, että tunnistetta ei voida käyttää uudelleen. Tällöin esimerkiksi tietojärjestelmissä poistettu tieto ei mene sekaisin vanhan tiedon kanssa, mikäli tieto ei välity eteenpäin. Käytännössä tämä tarkoittaa, että tietokannat eivät saa mennä sekaisin vanhojen tunnisteiden kanssa yhdistellen vanhoja tietoja. Ihmiset voivat esimerkiksi lähettää tekstiviestejä väärään numeroon, mikäli heille ei ilmoiteta uudesta numerosta.


title: Id (tunniste)

text:
Tunnisteita käytetään paljon tietotekniikassa. Tunniste helpottaa esimerkiksi tietokantojen tiedonkäsittelyä (mikäli tietokannassa on esimerkiksi useampi saman niminen henkilö). Tietokannoissa tunniste luodaan usein automaattisesti.
Esimerkki yksinkertaisesta tietokannasta:


title: Id (tunniste)

text: Tietokone voisi saada käskyn poistaa henkilö, jolla Id 2


title: Id (tunniste)

text:
Mikäli käsky olisi muotoa...
...Poistaisi se kaikki Pekka-nimisten tiedot.


title: Bruno Maisonnier

text: Bruno Maisonnier on Aldebaran Robotics -yhtiön perustaja.


title: Norbert Haug

text: Norbert Haug (s. 24. marraskuuta 1952 Engelsbrand, Länsi-Saksa) on saksalainen toimittaja sekä Mercedes-Benzin moottoriurheiluosaston johtaja. Haug on ollut vuodesta 1994 tuttu näky Formula 1 -varikolla, niin Sauberin, McLarenin kuin Mercedeksen oman tallinkin johtohenkilöstössä. Haug vastasi myös muusta Mercedeksen kilpailutoiminnasta, muun muassa DTM-sarjassa kisaamisesta.


title: Norbert Haug

text: Ennen Mercedes-Benzin alaisuudessa työskentelyä Haug työskenteli toimittajana, muun muassa "Auto, Motor und Sport" -moottoriurheilulehden päätoimittajana. Hän on myös itse ajanut kilpaa, ja muun muassa ollut toinen Nürburgringin 24 tunnin ajossa vuonna 1985. Lisäksi Haug on testannut Williamsin F1-autoa vuonna 1986.


title: Norbert Haug

text: Suomalaisille Haug tuli tutuksi useiden vuosien ajan kotimaisten F1-kuskien Mika Häkkisen sekä Kimi Räikkösen taustahenkilönä McLaren-tallissa, jolle Mercedes on toimittanut moottorit vuodesta 1995 lähtien. Mercedeksen huhuttiin pitkän aikaa olevan kiinnostunut ostamaan koko tallin omakseen, mutta lopulta katseet kääntyivät toiseen suuntaan. Mercedes osti Ross Brawnin kuluneella kaudella maailmanmestaruuden voittaneen Brawn GP -tallin omakseen, arvioiden mukaan noin sadalla miljoonalla punnalla. Tallin nimeksi muutettiin Mercedes Grand Prix.


title: Norbert Haug

text: Vuonna 2012 Haug päätti 22 vuotta kestäneen uransa Mercedes-Motorsportin johdossa. Hän kertoi päätöksen olleen yksimielinen tehtaan kanssa, ja kantavansa tällä tavoin vastuunsa F1-tallin menestymättömyydestä kolmen edeltävän kauden ajalta.


title: Viliam Judák

text: Viliam Judák (s. 9. marraskuuta 1957) on slovakialainen roomalaiskatolinen piispa. Hänet vihittiin papiksi Nitran hiippakuntaan 16. kesäkuuta 1985 ja nimitettiin sen piispaksi 9. kesäkuuta 2005. Piispaksi vihkiminen seurasi 16. heinäkuuta. Pääkonsekraattorina toimi Ján Chryzostom Korec, jota avustivat Jozef Tomko ja Henryk Józef Nowacki.


title: Franco Lovignana

text: Franco Lovignana (s. 22. marraskuuta 1957 Aosta) on italialainen roomalaiskatolinen piispa. Hänet vihki papiksi Aostan hiippakuntaan Ovidio Lari 21. kesäkuuta 1981. Hänet nimitettiin Aostan piispaksi 9. marraskuuta 2011, ja piispaksi vihkiminen seurasi 18. joulukuuta. Pääkonsekraattorina toimi Cesare Nosiglia, jota avustivat Giuseppe Anfossi ja Alberto Maria Careggio.


title: Mike Emrick

text: Michael "Doc" Emrick (s. 1. elokuuta 1946 La Fontaine, Indiana) on yhdysvaltalainen urheiluselostaja, joka tunnetaan parhaiten työstään jääkiekkoselostajana. Tällä hetkellä hän työskentelee kansallisen televisiokanavan NBC:n palveluksessa. Ennen NBC:lle siirtymistä Emrick työskenteli New Jersey Devilsin selostajana seuran syntyajoista lähtien.


title: Mike Emrick

text: Emrick voitti vuonna 2004 Lester Patrick Trophyn, joka jaetaan vuosittain jääkiekon hyväksi tehdystä työstä Yhdysvalloissa. Palkinnon muihin voittajiin kuuluu muun muassa Wayne Gretzkyn ja Bobby Orrin kaltaiset legendat.


title: Mike Emrick

text: Emrick toimii selostajana EA Sportsin NHL -videopelissä, yhdessä hänen vakiotyöparinsa Eddie Olczykin kanssa.


title: Giuseppe Anfossi

text: Giuseppe Anfossi (s. 7. maaliskuuta 1935) on italialainen roomalaiskatolinen piispa. Hänet vihittiin papiksi 28. kesäkuuta 1959 ja nimitettiin Aostan hiippakunnan piispaksi 30. joulukuuta 1994. Piispaksi vihkiminen seurasi 22. tammikuuta 1995. Pääkonsekraattorina toimi Giovanni Saldarini, jota avustivat Ovidio Lari ja Severino Poletto.


title: Giuseppe Anfossi

text: Anfossi jäi eläkkeelle 9. marraskuuta 2011.


title: Lassen hölkkä

text: Lassen hölkkä on juoksukilpailu, jonka järjestää vuosittain urheiluseura Myrskylän Myrsky ry. Kiparkatissa.


title: Lassen hölkkä

text: 1969–1973 järjestettiin Kiparkatissa "Kiparkatin piikki" -nimiset juoksukilpailut, jotka vaihtuivat 1974 Lassen hölkäksi. Lasse Virén oli voittanut kesäolympialaisissa 1972 Münchenissä sekä 10 000 metrin että 5 000 metrin matkat ja hänestä oli tullut kansallinen ja kansainvälinen urheilukuuluisuus.


title: Lassen hölkkä

text: 1979 Lassen hölkän yhteydessä järjestettiin kaksipäiväiset urheilumessut "Fanfaarit -70", jossa oli teemana Suomen juoksun menestysvuosikymmen 1970-luvulla. Näyttelyssä olivat Juha Väätäisen, Lasse Virénin, Pekka Vasalan ja Martti Vainion kultamitalit. 1980 Lassen hölkästä tuli Suomen Voimistelu- ja Urheiluliiton 80-vuotisjuhlavuoden juhlahölkkä. Siihen osallistuivat mm. Miruts Yifter, Brendan Foster, Emiel Puttemans, Kaarlo Maaninka ja Lasse Virén. Osallistujamäärä hölkkään oli lisääntynyt vuoden 1974 384 osallistujasta 2144:ään. 1981 Lassen hölkkää seuraamaan tuli Emil Zatopek. 1989 Lassen hölkkä siirtyi Myrskylän kirkonkylään järviä kiertämään.


title: Lassen hölkkä

text: Lassen hölkän yleisen kilpasarjan, puolimaratonin, ovat voittaneet:


title: Lassen hölkkä

text: Lassen hölkkä -tapahtumassa on myös yleisen kilpasarjan lisäksi muita sarjoja, kuten naisten 10,3 km, miesten 10,3 km, naisten 21,1 km, 40 vuotta täyttäneiden naisten 21,1 km, 40 vuotta täyttäneiden miesten 21,1 km, 50 vuotta täyttäneiden miesten 21,1 km, kuntosarja 21,1 km, sekä patikkakävely 6 km.


title: Lassen hölkkä

text: Lapsille ja nuorille on myös omat sarjansa Lasse Virén -juoksuissa, jossa on 1 km:n juoksi kymmenen vuotta täyttäneille tytöille ja kymmenen vuotta täyttäneille pojille, 12 vuotta täyttäneille tytöille ja 12 vuotta täyttäneille pojille sekä 2 km:n juoksu 15 vuotta täyttäneille tytöille ja 15 vuotta täyttäneille pojille omissa sarjoissaan.


title: Amboisen linna

text: Amboisen linna () on yksi Loirejoen laaksossa Ranskassa sijaitsevista kuninkaallisista linnoista. Se sijaitsee Amboisen kaupungissa, Indre-et-Loiren departementissa, Centren hallintoalueella.


title: Amboisen linna

text: Linnan nykyinen pohjapiirros on kolmio. Jokinäkymää hallitsee goottilaiseen tyyliin rakennettu kuninkaan asunto (). Suorassa kulmassa siihen nähden on rakennettu renessanssityyliä edustava Ludvig XII:n siipi, molemmat paksulla tornilla varustettuja. Linnan asukkaista tunnetuimpia ovat Ludvig XII, Frans I, Leonardo da Vinci sekä Itävallan arkkiherttua ja Espanjan prinssi Charles de Habsbourg. 1600 ja 1700-luvuilla linnaa käytettiin vankilana.


title: Amboisen linna

text: Amboisen linna luokiteltiin vuonna 1840 historialliseksi muistomerkiksi. Se kuuluu Ranskan viimeisen kuninkaan Ludvig-Filipin jälkeläisille, jotka ylläpitävät sitä yleisölle avoimena nähtävyytenä.


title: Amboisen linna

text:
Linna on rakennettu Loiren rannalla sijaitsevalle kalliojyrkänteelle, joka sijaitsi lähellä jo varhain tärkeäksi tullutta joen ylityspaikkaa, joka linnoitettiin jo gallialais-roomalaisella kaudella, 400-50 vuotta eaa. Silta sinne rakennettiin keskiajalla. Tulevan Amboisen linnan ensimmäiset kivestä valmistetut linnoitusrakenteet ovat tuhatluvulta. Ne teetti maineikas Anjoun III herttua, Fulk Nerra.
Linna pysyi Amboisen suvun hallussa runsaat neljä vuosisataa, joiden aikana rakennuksia varustuksineen laajennettiin ja paranneltiin vähitellen. Siitä tuli ensimmäisen kerran kruunun omaisuutta sen jälkeen, kun Amboisen herttua Louis d'Amboise oli tullut tuomituksi kuolemaan kuninkaan suosikkia vastaan suunnatusta toiminnasta vuonna 1431. Kaarle VII otti linnan haltuunsa 4. syyskuuta 1434, vaikka oli loppujen lopuksi armahtanut herttuan.


title: Amboisen linna

text:
Kruunun omaisuudeksi päädyttyään Amboisen linnasta tuli pian kuninkaallinen asunto, mutta vasta Kaarle VIII teki siitä palatsin. Italiaan suuntatutuneilta sotaretkiltä palattuaan hän päätti tuolloin vielä karun linnan laajasta uudelleenrakentamisesta. Se aloitettiin 1492 koristeellisen liekkigotiikan tyyliin. Töitä jatkettiin 1495 kahden italialaisen muuraukseen perehtyneen rakentajan johdolla. Nämä loivat Amboiseen joitakin ranskalaisen arkkitehtuurin ensimmäisistä renessanssityylisistä koristeaiheista.
Seuraavat työt teetettiin vuosien 1492 ja 1498 välillä:
Amboisen linnan puutarha laadittiin ensimmäisenä Ranskassa muistuttamaan hiukan italialaista tyyliä: se on ranskalaisena puutarhan nimellä tunnetun muotopuutarhan syntysija. Kaarle VIII levennytti yläterassin niin, että sinne mahtuisi suurempi muotopuutarha-ajatuksen mukainen geometrinen istutusalue eli parterri, joka ympäröitiin ristikkorakennelmilla ja paviljongeilla. Ludvig XII rakennutti näiden ympärille pylväskäytävän, joka voidaan nähdä vuonna 1576 valmistuneessa kaiverruksessa, joka sisältyy teokseen "Les plus excellens bastimens de France". 1900-luvulla nämä parterrit tuotiin uudelleen näkyviin sorapintaan upotettuina nurmikkosuorakulmioina ja leikattujen puiden muodostamana boskettina.
Kuningas Frans I kasvatettiin Amboisessa, joka kuului hänen äidilleen Savoyn kuningashuoneeseen kuuluvalle Louiselle. Hänen hallintonsa ensimmäisinä vuosina linna kehitettiin loistonsa huipulle. Frans I ihaili italialaista taidetta ja koetti houkutella useita merkittäviä taiteilijoita hoviinsa. Syyskuussa 1516 Amboisen linnaan saapui Leonardo da Vinci, joka asui ja työskenteli elämänsä loppuun asti lähellä sijaitsevassa Clos Lucén kartanossa.


title: Amboisen linna

text: Henrik II ja hänen vaimonsa Katariina de' Medici kasvattivat lapsensa Amboisen linnassa, jossa myös asui Maria Stuart, Skotlannin lapsikuningatar, joka oli luvattu aviopuolisoksi tulevalle Ranskan kuninkaalle, Frans II:lle.


title: Amboisen linna

text: Vuonna 1560, Ranskan uskonsotien aikana, Guisen herttua paljasti salaliiton, johon hugenotteihin kuuluvan Bourbon-suku oli ryhtynyt Ranskaa nuoren Frans II:n nimissä käytännöllisesti katsoen hallitsevaa Guise-sukua vastaan. Tämä kukistettiin hirttämisten sarjalla, jonka toteuttuminen kesti kuukauden. Sen päättyessä 1200 protestattia oli ripustettu köysin linnan muureille ja kiinnitetty rautakoukkuihin, joissa pidettiin juhlien aikana lippuja ja seinävaatteita. Hovin oli lähdettävä pian kaupungista ruumiiden hajun vuoksi.


title: Amboisen linna

text:
Lyhyeksi jäävä Amboisen rauha allekirjoitettiin Amboisessa 12. maaliskuuta 1563 kuninkaan sieppaussuunnitelmaan sotkeutuneen Condén prissin Louis I de Bourbonin ja Katariina de' Medicin välillä. Niin kutsuttu "Rauhoittamisen edikti" salli protestanttien pitää jumalanpalveluksia ainoastaan maanomistajien ja tuomareiden kappaleissa ja sääti, että niitä saatiin viettää ainoastaan kaupungin muurien ulkopuolella. Kumpikaan osapuoli ei ollut tyytyväinen tähän kompromissiin, eikä se saanut kovin laajaa tunnustusta.
Amboise ei saanut enää takaisin kuninkaallisen suosikin asemaa. 1600-luvun alussa linnan ollessa lähes hylättynä sen omistajaksi tuli Ludvig XIIIn veli Orléans'in herttua Gaston. Hänen kuoltuaan linna palasi kruunulle ja siitä tehtiin vankila merkittävien aatelisten kapinoidessa kuningasta vastaan. Ludvig XIV:n hallitessa siellä säilytettiin epäsuosioon joutunutta ministeri Nicolas Fouquet'ta ja Choiseulin herttuaa.


title: Amboisen linna

text: Linna tuhoutui pahoin Ranskan suuren vallankumouksen aikana ja vielä suuremmat olivat tuhot, kun suuri osa siitä purettiin keisari Napoleon Bonaparten 1800-luvun alussa insinööreillä teettämän tarkastuksen seurauksena.


title: Amboisen linna

text: Amboisen linna on ollut vuodesta 1840 alkaen Ranskan kulttuuriministeriön historiallisten muistomerkkien listalla. Ranskan viimeinen kuningas Ludvig Filip () aloitti linnan korjaustyöt ennen vallastaluopumistaan vuonna 1848. Tässä yhteydessä linna takavarikoitiin valtiolle ja siitä tuli joksikin aikaa vankila maanpaossa olleelle emiiri Abdulqadirille.


title: Amboisen linna

text: Ludvig Filipin perilliset saivat vuonna 1873 omaisuuden hallintaansa ja he teettivät suuria korjaustöitä linnassa. Natsien vallatessa Ranskan 1940 rakennukset kuitenkin vahingoittuivat uudelleen entistä pahemmin. Sodan aiheuttamien tuhojen korjaaminen aloitettiin vuonna 1952.


title: Amboisen linna

text: Nykyisin linnan rakennuksista on jäljellä ainoastaan yksi viidesosa.Sen entiseen laajuuteen saa tuntuman varusmuureja pitkin kävelemällä.


title: Amboisen linna

text: 2000-luvulla linna kuuluu edelleen Ludvig Filipin jälkeläisille ja sen korjaustyöt jatkuvat samalla kun sitä ylläpidetään yleisölle avoimena matkailukohteena. Sekä rakennusten että ulkoalueiden kunnostuksen taustalla toimii yleishyödyllinen Saint Louis -säätiö ().


title: Roman Mirošnytšenko

text: Roman Ivanovytš Mirošnytšenko (, s. 25. maaliskuuta 1973 Vorošilovgrad, Ukrainan SNT, Neuvostoliitto) on entinen ukrainalainen jalkapalloilija. Hän oli pelipaikaltaan hyökkääjä.


title: Roman Mirošnytšenko

text: Mirošnytšenko pelasi 1990-luvun Ukrainassa pääosin Luhanskin alueen seuroissa. Hän siirtyi kaudesta 2000 lähtien Tornion Palloon -47. Siinä vaiheessa seura pelasi Kakkosessa. Mirošnytšenko osoitti heti kykynsä terävänä kärkimiehenä tehden 16 ottelussa kahdeksan maalia. Kolmella seuraavalla Ykkösen kaudella Mirošnytšenko teki 36 maalia.


title: Roman Mirošnytšenko

text: Ykkösen kausista tulikin Mirošnytšenkon huippuvaihe Suomessa ollessaan, sillä TP-47:n Veikkausliiga-kaudet eivät olleet niin menestyksekkäitä. Kaudeksi 2005 hän siirtyi Kakkosessa pelanneeseen Äänekosken Huimaan, jota hän on edustanut jo yhdeksän kauden ajan käyden välissä lainalla Kajaanin Hakassa.


title: Mary Bidwell

text: Mary Electa Bidwell née Nobel (19. toukokuuta 1881 – 25. huhtikuuta 1996) oli yhdysvaltalainen henkilö. Hän työskenteli elämänsä aikana opettajana kuuden vuoden ajan. Hän oli Hartfordin perustajan John Bidwellin jälkeläinen. Mary kuoli 114 vuoden ja 342 päivän iässä ollen 31 vanhin vahvistettu ihminen maailmassa. Hän oli myös Connecticutin vanhin ihminen ja viimeinen vahvistettu vuonna 1881 syntynyt henkilö.


title: Vincenzo Pisanello

text: Vincenzo Pisanello (s. 3. toukokuuta 1959) on italialainen roomalaiskatolinen piispa. Hänet vihki papiksi Otranton arkkihiippakuntaan Vincenzo Franco 23. kesäkuuta 1984, ja hänet nimitettiin Orian hiippakunnan piispaksi 23. tammikuuta 2010. Piispaksi vihkiminen seurasi 8. huhtikuuta. Pääkonsekraattorina toimi Donato Negro, jota avustivat Michele Castoro ja Francesco Cacucci. Pisanello asetettiin virkaansa 24. huhtikuuta.


title: Will Power

text: William Steven ”Will” Power (s. 1. maaliskuuta 1981, Toowoomba, Australia) on australialainen kilpa-autoilija. Hän ajaa tällä hetkellä IndyCar Seriesissä Penske Racing -tallissa.


title: Will Power

text:
Australian ratasarjoissa sekä pikkuformuloissa uransa aloittanut Power siirtyi vuonna 2003 Britannian Formula 3
-sarjaan. Seuraavana vuonna hän pääsi testaamaan Minardin Formula 1 -autoa.


title: Will Power

text: Power teki debyyttinsä Pohjois-Amerikassa vuonna 2005, siirtyen Champ Car -sarjaan. Ensimmäisen voittonsa sarjassa hän saavutti vuonna 2007, Las Vegasin kaduilla ajetussa osakilpailussa. Neljä vuotta myöhemmin Power oli saman kaupungin ovaaliradalla osallisena IndyCar-sarjan päätöskilpailussa tapahtuneessa joukkokolarissa, joka vaati Dan Wheldonin hengen.


title: Will Power

text: Vuonna 2014 Power onnistui voittamaan ensimmäistä kertaa IndyCar -sarjan mestaruuden.


title: Alvin ja pikkuoravat 3

text: Alvin ja pikkuoravat 3 () on Mike Mitchelin ohjaama yhdysvaltalainen koko perheen tietokoneanimoitu komediaelokuva. Se sai ensi-iltansa joulukuussa 2011. Elokuvan pääosissa nähdään edellisistä Alvin ja pikkuoravat -elokuvasta tutut oravat Alvin, Tero ja Simo.


title: Alvin ja pikkuoravat 3

text: "Alvin ja pikkuoravat 3" on jatkoa elokuville "Alvin ja pikkuoravat" (2007) ja "Alvin ja pikkuoravat 2" (2009). Vuonna 2015 se sai oman jatko-osan nimeltä .


title: Alvin ja pikkuoravat 3

text: Marraskuussa 2011 julkaistiin elokuvaan perustuva "Alvin and the Chipmunks: Chipwrecked" videopeli Wii, NDS ja Xbox 360 -alustoille.


title: José Belisário da Silva

text: José Belisário da Silva (s. 4. elokuuta 1945) on brasilialainen roomalaiskatolinen arkkipiispa. Hänestä tuli fransiskaanien jäsen 2. helmikuuta 1969, ja hänet vihittiin papiksi 13. joulukuuta 1969. Hän sai 1. joulukuuta 1999 nimityksen Bacabalin hiippakunnan piispaksi. Piispaksi konsekroinnin suoritti 19. helmikuuta 2000 Célio de Oliveira Goulart, jota avustivat Francisco Barroso Filho ja Diogo Reesink.


title: José Belisário da Silva

text: 21. syyskuuta 2005 da Silva nimitettiin São Luís do Maranhãon arkkipiispaksi, jonka virkaan hänet asetettiin 19. marraskuuta.


title: Matti Ollila (tekniikan tohtori)

text: Matti Erkki Juhani Ollila (14. toukokuuta 1936 Helsinki – 23. heinäkuuta 2016 Helsinki) oli suomalainen tekniikan tohtori. Hän valmistui diplomi-insinööriksi Teknillisestä korkeakoulusta vuonna 1960. Valmistumisensa jälkeen Ollila meni töihin Insinööritoimisto Erkki Paloheimolle.


title: Matti Ollila (tekniikan tohtori)

text: Vuonna 1965 Ollila perusti Erkki Paloheimon pojan Eero Paloheimon kanssa yhteisen toimiston, Insinööritoimisto Eero Paloheimo & Matti Ollilan. He työskentelivät yhdessä aina vuoteen 1994 asti, jolloin politiikkaan siirtynyt Paloheimo jätti toimiston. Ollila jatkoi työskentelyä Insinööritoimisto Oy Matti Ollila & Co:n nimellä. Hänen toimistonsa sulautui vuonna 2009 Vahanen Oy:hyn.


title: Matti Ollila (tekniikan tohtori)

text: Ollila oli tunnettu vaativien rakenteiden suunnittelusta ja hänen joko yksin tai Paloheimon kanssa suunnittelemansa kohteet ovat saavuttaneet monia palkintoja:


title: Matti Ollila (tekniikan tohtori)

text: Turun notkahtanut ja purettu Myllysilta oli Paloheimon ja Ollilan toimiston suunnittelema.


title: Arnold Schulz

text: Arnold Schulz (s. 25. tammikuuta 1943) on Itä-Saksaa edustanut entinen lentopalloilija. Hän kuului hopeaa saaneeseen joukkueeseen vuoden 1972 kesäolympialaisissa Münchenissä. Hän oli aiemmin kesäolympialaisissa 1968 Méxicossa sijoittunut joukkueineen neljänneksi.


title: Eckehard Pietzsch

text: Eckehard Pietzsch (s. 14. lokakuuta 1939) on Itä-Saksaa edustanut entinen lentopalloilija. Hän kuului hopeaa saaneeseen joukkueeseen vuoden 1972 kesäolympialaisissa Münchenissä. Hän oli aiemmin kesäolympialaisissa 1968 Méxicossa sijoittunut joukkueineen neljänneksi.


title: Tetsuo Nishimoto

text: Tetsuo Nishimoto (; s. 16. joulukuuta 1950 Hiroshima) on japanilainen entinen lentopalloilija. Hän kuului kultaa voittaneeseen joukkueeseen vuoden 1972 kesäolympialaisissa Münchenissä. Sitten hän sijoittui joukkueineen neljänneksi vuoden 1976 kesäolympialaisissa Montrealissa.


title: Kenji Shimaoka

text: Kenji Shimaoka (; s. 9. toukokuuta 1949 Tokio) on japanilainen entinen lentopalloilija. Hän sai joukkueineen hopeaa kesäolympialaisissa 1968 Méxicossa ja voitti sitten kultaa kesäolympialaisissa 1972 Münchenissä. Hän kilpaili vielä vuoden 1976 kesäolympialaisissa Montrealissa ja kuului siellä neljänneksi sijoittuneeseen joukkueeseen.


title: Vladimir Kondra

text: Vladimir Grigorjevitš Kondra (; s. 16. marraskuuta 1950 Vladikavkaz) on Neuvostoliittoa edustanut entinen lentopalloilija. Hän sai joukkueineen pronssia kesäolympialaisissa 1972 ja hopeaa kesäolympialaisissa 1976. Sitten hän kuului kultaa voittaneeseen joukkueeseen kesäolympialaisissa 1980.


title: Schempp

text: Schempp on seuraavien henkilöiden sukunimi:


title: Wolfgang Weise

text: Wolfgang Weise (s. 12. kesäkuuta 1949 Leipzig) on Itä-Saksaa edustanut entinen lentopalloilija. Hän kilpaili vuoden 1972 kesäolympialaisissa Münchenissä ja kuului siellä hopeaa saaneeseen joukkueeseen.


title: Wolfgang Maibohm

text: Wolfgang Maibohm (s. 11. heinäkuuta 1951) on Itä-Saksaa edustanut lentopalloilija. Hän kilpaili vuoden 1972 kesäolympialaisissa Münchenissä ja sai siellä joukkueineen hopeaa.


title: Ch’ŏlliman patsas

text: Ch’ŏlliman patsas () on muistomerkki Pohjois-Korean pääkaupungissa Pjongjangissa. Muistomerkki on valmistettu lahjaksi Kim Il-Sungille hänen täytettyään 49 vuotta. Veistos valmistui vuonna 1961. Muistomerkki koostuu 32 metriä korkeasta graniittisesta jalustasta ja 16 metriä korkeasta pronssisesta patsaasta. Yhteensä näillä on korkeutta 48 metriä.


title: Felipe Fernández García

text: Felipe Fernández García (30. elokuuta 1935 – 6. huhtikuuta 2012) oli espanjalainen roomalaiskatolinen piispa. Hänet vihittiin papiksi Plasencian hiippakuntaan 28. heinäkuuta 1957 ja nimitettiin Avilan hiippakunnan piispaksi 22. lokakuuta 1976. Piispaksi vihkiminen seurasi 28. marraskuuta. Pääkonsekraattorina toimi Luigi Dadaglio, jota avustivat Maximino Romero de Lema ja José Delicado Baeza.


title: Felipe Fernández García

text: 12. kesäkuuta 1991 Fernández García sai nimityksen San Cristóbal de La Laguna o Tenerifen hiippakunnan piispaksi, jonka virkaan hänet asetettiin 25. heinäkuuta. Hän erosi tehtävistään 29. kesäkuuta 2005.


title: Sid Daniels

text: Sidney Edward Daniels, tunnetaan myös nimellä Sid Daniels (19. marraskuuta 1893 – 25. toukokuuta 1983) oli brittiläinen kauppalaivatyöntekijä ja viimeinen elossa ollut RMS "Titanicin" miehistön jäsen. Daniels, joka oli vain 18-vuotias kun "Titanic" törmäsi jäävuoreen ja upposi 15. huhtikuuta 1912, pelastui pitämällä kiinni väärinpäin kääntyneestä pelastusveneestä kunnes " RMS Carpathia" pelasti hänet tunteja myöhemmin.


title: Amadeo Rodríguez Magro

text: Amadeo Rodríguez Magro (s. 12. maaliskuuta 1946) on espanjalainen roomalaiskatolinen piispa. Hänet vihittiin papiksi Plasencian hiippakuntaan 14. kesäkuuta 1970 ja nimitettiin sen piispaksi 3. heinäkuuta 2003. Piispaksi vihkiminen seurasi 31. elokuuta. Pääkonsekraattorina toimi Manuel Monteiro de Castro, jota avustivat Antonio Montero Moreno ja Carlos López Hernández.


title: Carlos López Hernández

text: Carlos López Hernández (s. 4. marraskuuta 1945) on espanjalainen roomalaiskatolinen piispa. Hänet vihittiin papiksi Avilan hiippakuntaan 5. syyskuuta 1970 ja nimitettiin Plasencian piispaksi 15. maaliskuuta 1994. Piispaksi vihkiminen seurasi 15. toukokuuta. Pääkonsekraattorina toimi Mario Tagliaferri, jota avustivat Marcelo González Martín ja Elías Yanes Alvarez.


title: Carlos López Hernández

text: 9. tammikuuta 2003 López Hernández sai nimityksen Salamancan piispaksi, jonka virkaan hänet asetettiin 2. maaliskuuta.


title: Horst Hoeck

text: Horst Hoeck (19. toukokuuta 1904 Berliini – 12. huhtikuuta 1969 Berliini) oli saksalainen soutaja. Hän oli mukana voittamassa kultaa perämiehellisessä nelikossa vuoden 1932 kesäolympialaisissa Los Angelesissa. Hän oli aiemmin kilpaillut kaksikossa vuoden 1928 kesäolympialaisissa Amsterdamissa.


title: Walter Meyer

text: Walter Meyer (14. syyskuuta 1904 Tangermünde – 5. joulukuuta 1949 Buchenwald) oli saksalainen soutaja. Hän kilpaili vuoden 1932 kesäolympialaisissa Los Angelesissa ja oli siellä mukana voittamassa kultaa perämiehellisessä nelikossa.


title: Victorio Oliver Domingo

text: Victorio Oliver Domingo (s. 23. joulukuuta 1929) on espanjalainen roomalaiskatolinen piispa. Hänet vihittiin papiksi 27. kesäkuuta 1954 ja nimitettiin Madridin arkkihiippakunnan vihkipiispaksi sekä Limisan titulaaripiispaksi 5. syyskuuta 1972. Piispaksi vihkiminen seurasi 12. lokakuuta. Pääkonsekraattorina toimi Vicente Enrique y Tarancón, jota avustivat Pedro Cantero Cuadrado ja Juan Ricote Alonso.


title: Victorio Oliver Domingo

text: Oliver Domingo sai 20. joulukuuta 1976 nimityksen Tarazonan ja 27. toukokuuta 1981 Albaceten piispaksi. 22. helmikuuta 1996 hänet nimitettiin Orihuela-Alicanten piispaksi, jona hän toimi, kunnes jäi eläkkeelle 26. marraskuuta 2005.


title: S. S. Rajamouli

text: S. S. Rajamouli (; s. 10. lokakuuta 1973 Raichur, Karnataka, Intia) on intialainen elokuvaohjaaja, joka työskentelee telugunkielisessä elokuvateollisuudessa. Hän tekee usein yhteistyötä käsikirjoittaja-isänsä Vijayendra Prasadin, säveltäjä-serkkunsa M. M. Keeravanin, puvustaja-vaimonsa Rama Rajamoulin ja kuvaaja K. K. Senthil Kumarin kanssa. Rajamouli tunnetaan erityisesti runsaasti erikoistehosteita käyttävistä elokuvista: sekä "Magadheera" (2009) että "Eega" (2012) ovat voittaneet Intian parhaiden erikoistehosteiden Kansallisen elokuvapalkinnon.


title: S. S. Rajamouli

text: Rajamoulin ensimmäinen elokuva oli vuonna 2001 ilmestynyt "Student No. 1", jonka hän ohjasi konkariohjaaja Kovelamudi Raghavendra Raon valvonnassa. Hänen seuraava elokuvansa, vuonna 2003 ilmestynyt "Simhadri", rikkoi kaikki telugunkielisen elokuvateollisuuden ennätykset.


title: S. S. Rajamouli

text: Vuonna 2009 ilmestyneellä elokuvalla "Magadheera" S. S. Rajamouli rikkoi ennätykset uudestaan ja nosti paikallisen elokuvateollisuuden käyttämät erikoistehosteet uudelle tasolle. Elokuva voitti Kansallisen elokuvapalkinnon vuoden parhaista erikoistehosteista ja koreografiasta. Tästä elokuvasta Rajamouli palkittiin parhaan ohjaajan Nandi Awards -palkinnolla ja vuoden parhaana ohjaajana Filmfare Awards Southin telugukategoriassa. Joidenkin elokuvateattereiden ohjelmistossa "Magadheeraa" näytettiin yhdenjaksoisesti yli 1 000 päivää.


title: S. S. Rajamouli

text: Vuonna 2012 Rajamoulilta ilmestyi kärpäsen kostotarinasta kertova elokuva "Eega", joka voitti vuoden parhaan telugunkielisen elokuvan Kansallisen elokuvapalkinnon. "Eegasta" kuvattiin telugunkielisen version kanssa samanaikaisesti myös tamilinkielinen versio "Naan Ee". Merkittävä osa "Eegan" budjetista käytettiin erikoistehosteisiin, ja se voittikin Kansallisen elokuvapalkinnon myös vuoden parhaista erikoistehosteista. Viimeistään "Eegan" jälkeen Rajamoulia on alettu pitää yhtenä telugunkielisen elokuvateollisuuden menestyneimmistä ohjaajista ja käsikirjoittajista.


title: S. S. Rajamouli

text: Rajamoulin menestyselokuvat ovat tehneet tunnetuiksi monia nuoria telugunkielisen elokuvan supertähtiä, kuten Jr. NTR, Prabhas, Ram Charan ja Sunil.


title: Jan Krenz-Mikołajczak

text: Janusz Stanisław "Jan" Krenz-Mikołajczak (30. maaliskuuta 1907 Poznań – 15. joulukuuta 2002 Poznań) oli puolalainen soutaja. Hän kilpaili vuoden 1932 kesäolympialaisissa Los Angelesissa ja sai siellä pronssia perämiehettömässä kaksikossa.


title: Fang Lizhi

text: Fang Lizhi (12. helmikuuta 1936 Kiina – 6. huhtikuuta 2012 Tucson, Yhdysvallat) oli kiinalainen astrofyysikko ja toisinajattelija. Fang osallistui vuonna 1989 Taivaallisen rauhan aukion mielenosoitukseen. Hänet oli jo aiemmin erotettu virastaan Pekingin yliopiston professorina ja Kiinan kommunistisesta puolueesta, sillä hänen vapaamielisten ajatustensa vaikutuksesta syntyi demokratiaa tavoitteleva opiskelijaliike 1986–1987.


title: Fang Lizhi

text: Viranomaisten tukahdutettua mielenosoitukset Fang ja hänen vaimonsa saivat turvapaikan Yhdysvaltain Pekingin suurlähetystöstä. Vuoden kuluttua heidän sallittiin poistua suurlähetystöstä, ja he muuttivat maanpakoon ensin Britanniaan ja sieltä Yhdysvaltoihin, missä Fang opetti Arizonan yliopistossa.


title: Austin ja Ally

text: Austin ja Ally () on yhdysvaltalaisen Disney Channel -kaapelikanavan nuorten tilannekomediasarja. Televisiosarjan ensi-ilta oli 2. joulukuuta 2011. Sarja kertoo Austinista, joka vahingossa varasti musiikkisäveltäjän Ally Dawsonin kappaleen ja nousi nettihitiksi yhdessä yössä. Allyn paras ystävä Trish vaihtelee useasti työpaikkaa, vaikka onkin Moonin vakituinen manageri.


title: Miles Ahead

text: Miles Ahead on yhdysvaltalaisen jazz-muusikko Miles Davisin studioalbumi vuodelta 1957. Davis soittaa albumilla flyygelitorvea ja on ainoa sooloilija. Davisin lisäksi mukana on 19-miehinen orkesteri ja tätä ennen Davis ei ollut tehnyt yhteistyötä big bandin kanssa.


title: Miles Ahead

text: Orkesteria johtaa ja sovitukset on tehnyt Gil Evans. Evans on sovittanut kymmenen säveltäjän tekemät kappaleet orkesterisarjamaiseksi kokonaisuudeksi. Levy on Evansin näkyvämpi paluu julkisuuteen sitten 1950-luvun alun, johon aikaan hän oli tehnyt Davisin kanssa yhteistyötä sellaisilla kappaleilla kuin ”Boplicity” ja ”Moon Dreams”.


title: Miles Ahead

text: Levytyksen järjestämisestä ovat huolehtineet George Avakian ja Cal Lampley. Avakian on tehnyt osan kansitekstistä ja toinen kirjoittaja on André Hodier kääntäjänään David Noakes. Hodier näkee Evansin orkesterin työskentelyssä yhtäläisyyksiä Duke Ellingtonin työhön 1940-luvun alussa. Näin etenkin kappaleissa ”The Duke”, ”The Maids of Cadiz” ja ”I Don’t Wanna Be Kissed”. Hodier lainaa myös Nat Hentoffin artikkelia "Down Beat" -lehden numerossa 2. toukokuuta 1957. Artikkelissa Gerry Mulligan ja Miles Davis kommentoivat Gil Evansin musikaalista tyyliä.


title: Miles Ahead

text:
Levy-yhtiö on Columbia Records ja luettelotunnus on SRCS 9106.
Sony Music Entertainment (Japan) Inc. on julkaissut albumin CD-versiona 20. syyskuuta 1998. CD-levyn suojakotelo on näköispainos alkuperäisen albumin kannesta. Samaa kantta on käytetty alla mainitussa julkaisussa.


title: Miles Ahead

text: Vuonna 2007 Sony BMG Music Entertainment on julkaissut albumin sarjassa "Original Album Classics" 5xCD (Columbia 88697160382CD5). Albumille on lisätty kappaleet ”Springsville” (kesto 3:16), ”Blues for Pablo” (3:32), ”Medley: The Meaning of the Blues / Lament; The Meaning of the Blues / Lament” (5:10) ja ”I Don’t Wanna Be Kissed (By Anyone But You)” (3:12).


title: Siachenin konflikti

text: Siachenin konflikti on Pakistanin ja Intian välinen pitkäaikainen konflikti Intian, Pakistanin ja Kiinan rajaseudulla melko lähellä Karakorumin solaa Ladakhin alueen pohjoispuolella olevasta Siachenin vuoristojäätikköalueesta. Alue oli aiemmin Pakistanin hallussa, ja se pitää aluetta omanaan, mutta Intia miehitti sen vuonna 1984, jolloin jäätiköstä tuli maailman korkein miehitetty kohta. Pakistanilaiset eivät ole onnistuneet ajamaan intialaisia monista yrityksistä huolimatta jäätiköltä pois


title: Siachenin konflikti

text: Siachenin jäätikkö lähiympäristöineen on nykyäänkin maailman korkein rintamalinja 3 600–6 900 metrin korkeudessa. Intia ja Pakistan sotivat ensimmäistä kertaa Kashmirin alueen omistuksesta 1947–1948. Kun aselepo tehtiin vuonna 1949, aselepolinjaa ei piirretty Siachenin alueelle asti, koska siellä ei ollut kenenkään joukkoja.


title: Siachenin konflikti

text: Kun Simlan sopimus solmittiin 1972, se ei määrännyt rajaa Intian ja Pakistanin joukkojen välille jäätikölle. Tälle kylmälle vuoristoalueelle lähti ensimmäinen brittiläinen retkikunta vasta vuonna 1957.


title: Siachenin konflikti

text: Yhdysvaltain armeijan vuonna 1967 laatiman kartan mukaan Siachen kuului Pakistanille, mikä merkittiin moniin muihinkin karttoihin. 70-luvulla ja 80-luvulla muutaman Siachenin läheisiin vuorenhuippuihin kiipeilevät retkikunnat lähtivät Pakistanista, jonka mukaan Siachen on osa Pakistania. Ennen vuotta 1984 niin enempää pakistanilaiset kuin intialaisetkaan eivät oleskelleet pysyvästi täällä ylävuoristossa. Mutta silti vuonna 1978 intialainen vuoristosotakoulun johtaja eversti Kumar teki kiipeilyoperaation alueella.


title: Siachenin konflikti

text: Vuonna 1882 eräs intialainen lehti mainitsi, että Siachen saattaisi olla tulevan konfliktin alue.


title: Siachenin konflikti

text: Vuonna 1984 Intia käynnisti Operaatio Meghdootin jolloin sen joukko-osasto alkoi kiivetä kohti huippua. Pakistanilaiset kuitenkin saivat vakoilemalla selville Intian vaatetuksen laadun, ja tilasivat samalta toimittajalta kuin Intiakin napavaatetuksen. Tästä intialaiset päättelivät Pakistanin aikovan toimia Siachenin jäätiköllä. Niinpä Intia ehti muutamaa päivää ennen Pakistania käynnistämään Siachenin operaationsa. Operaatioon osallistui lentokoneita ja helikoptereita.


title: Siachenin konflikti

text: Pakistan vastasi tähän lähettämällä oman joukko-osastonsa, ja Intia voitti kilpajuoksun huipulle valtaamalla koko jäätikön muutamassa päivässä. Intia onnistui sijoittamaan noin 300 miestä strategisiin kohtiin Siachenin jäätiköllä ennen pakistanilaisten joukkojen tuloa. Pakistanille jäi vain Karakorumin Saltoron harjanteen (Saltoro Muztagh) länsiosan alarinteet.


title: Siachenin konflikti

text:
Intian Operaation nimi Meghdoot (Meghaduuta) tarkoittaa jumalallista pilvisanansaattajaa. Intialaisia oli kouluttautunut kylmiin oloihin muun muassa vuoden 1982 etelänaparetkellä, ja intialaisilla oli sopiva varustus kylmiin oloihin. Pakistan menetti 2 300–2 600 km² aluetta Intialle. Pakistan on yrittänyt muutaman kerran ajaa intialaiset pois jäätiköltä, muttei ole onnistunut. Kuuluisin valtausyritys oli 1987, jolloin Intia löi takaisin tulevan Pakistanin presidentin, Pervez Musharrafin 8 000 miehen hyökkäyksen, joka yritti kaapata Boilafond Lan solan. Siinä oli mukana Yhdysvaltain kommandojen kouluttamia Pakistanin erikoisjoukkoja.
Pakistan uusi hyökkäyksensä 1990, 1995, 1996 ja 1999 mutta ei silloinkaan menestynyt. Tulitauko solmittiin vuonna 2003, muttei sillä ole ollut käytännön merkitystä, joukot ammuskelevat silloin tällöin toisiaan.


title: Siachenin konflikti

text: Molemmilla mailla on alueella noin 150 asemaa ja 3 000 miestä. Intian asemia jäätiköllä huolletaan helikoptereilla. Siachenin jäätiköllä on kuollut noin 2 000–3 000 sotilasta pääosin kylmään ja ohuen ilman aiheuttamiin vuoristosairauksiin. Noin puolet Intian uhreista on paleltunut, ja yhteensä 97 prosenttia kuollut paleltumiin ja vuoristosairauksiin. Alueen miehittäminen on molemmilla maille erittäin kallista.


title: Siachenin konflikti

text: Sekä Intia että Pakistan ovat kyllästyneitä pitämään joukkoja vaarallisella alueella, mutta koska sopimuksen ei ole päästy, Intian armeija pysyy Siechenissa ja Pakistanin armeija lähistöillä. Toukokuussa 2011 Intian ja Pakistanin viranomaiset kuitenkin käynnistivät vuoropuhelun alueen demilitarisoimiseksi.


title: Siachenin konflikti

text: Jäätikön lähellä noin 4 500 metrin korkeudessa sattui huhtikuussa 2012 onnettomuus, jossa Pakistanin armeijan 124 sotilasta ja 11 armeijan siviilityöntekijää jäi lumivyöryn alle. Pataljoonan päämaja on sijainnut paikalla 20 vuotta ilman vastaavia ongelmia. Hetki oli arka, sillä Pakistanin presidentti Asif Ali Zardari tuli seuraavaana päivänä jo aiemmin sovitulle vierailulle Intiaan lievittääkseen maiden välistä kiistaa.


title: Rock ’n’ Roll (Elvis Presleyn albumi)

text: Rock 'n' Roll on yhdysvaltalaisen laulaja Elvis Presleyn kokoelma-albumi, joka on julkaistu vuonna 1956 Britanniassa. Levymerkki on RCA Victor.Laulujen musiikkikustantaja on Carlin Music Corp. paitsi 1.2 ja 2.6 osalta Campbell Connelly, 2.2 Robert Mellin ja 2.4 United Artists.


title: Rock ’n’ Roll (Elvis Presleyn albumi)

text: Vuonna 1972 Yhdistyneessä kuningaskunnassa toimiva RCA:n osasto (RCA Limited, Record Division, RCA House, Curzon Street, London W1) oli aloittanut Elvis Presleyn äänitteiden uudelleenjulkaisun. Ennen tätä albumia olivat ilmestyneet "King Creole" (RCA Victor SF 8231), "A Date with Elvis" (8235) ja "Elvis for Everyone" (8232). "Rock 'n' Roll" -albumi on muuten alkuperäisen kaltainen, mutta kansi on erilainen. Kansitekstin on laatinut Peter Aldersley. Kannessa kappale 2.3 on nimetty virheellisesti "Trying to Get You" ja LP-levyn etiketissä albumin nimenä on "Rock n' Roll".


title: Satulasargi

text: Satulasargi ("Oblada melanura") on itäisellä Atlantilla ja Välimerellä elävä kala.


title: Satulasargi

text: Satulasargi kasvaa 20–34 cm pitkäksi.


title: Satulasargi

text: Satulasargit elävät parvissa kivikkopohjan tai meriruohoniittyjen päällä. Ne ovat kaikkiruokaisia, mutta syövät eniten pieniä selkärangattomia.


title: Satulasargi

text: Satulasargi on tärkeä ruokakala ja sitä jahtaavat myös urheilukalastajat.


title: HBR Motorsport

text: HBR Motorsport on itävaltalainen formulatalli. Talli kilpaili Formula 3 Euroseriesissä vuosina 2003–2009 parhaana sijoituksenaan sarjan viides tila kaudelta 2006.


title: Seitsemän saaren tasavalta

text: Seitsemän saaren tasavalta (, , osmaninturkiksi جزاييرى صباى موجتميا جومهورو, "Cezayir-i Seb'a-i Müctemia Cumhuru") oli valtio nykyisen Kreikan saaristossa. Se oli Venäjän ja Osmanien valtakunnan protektoraatti vuosina 1800–1807, ja Ranskan protektoraatti 1807–1815.


title: Seitsemän saaren tasavalta

text: Venäläisten ja osmaanien joukot valloittivat Jooniansaaret Ranskalta Toisen liittokunnan sodan yhteydessä 1798–1799. Maat muodostivat saarille protektoraatin vuonna 1800. Saaret palasivat Ranskan hallintaan Tilsitin sopimuksella 1807, mutta ne saivat pitää hallintonsa. Yhdistynyt kuningaskunta valloitti saaret vähitellen vuodesta 1809 lähtien ja teki niistä oman protektoraattinsa vuonna 1815.


title: Seitsemän saaren tasavalta

text: Valtioon kuuluvat seitsemän saarta olivat:


title: Seitsemän saaren tasavalta

text: 1700-luvun loppuun asti Joonian saaret olivat olleet Venetsian alaisuudessa vuosisatojen ajan. Ranska sai alueet Leobenin rauhansopimuksella (18. huhtikuuta 1797), ja tämä vahvistettiin myöhemmin samana vuonna Campo Formion rauhansopimuksella, joka virallisesti päätti Venetsian hallinnan alueella.


title: Seitsemän saaren tasavalta

text: Saarista tuli nyt Ranskan departementtejä Mer-Égée, Ithaque ja Corcyre. Ranskalaisten saapuminen saarille sai saarten asukkaissa aikaan suurta innostusta, jonka vuoksi aristokratian etuoikeudet hylättiin ja saarille omaksuttiin Ranskan perustuslaki.


title: Seitsemän saaren tasavalta

text: Ranskalaiset edistivät Korfun puolustusta. 1700-luvun lopussa se oli Euroopan vahvin linnake, jossa oli yli tuhat ranskalaisten kanuunaa sen muurien sisäpuolella.


title: Seitsemän saaren tasavalta

text: Huolimatta joistain edistyksellisistä Ranskan hallinnon omaksumista toimenpiteistä huolimatta, raskas verotus ja ranskalaisten sotilaiden kuriton käytös vieraannutti pian väestön. Tätä tyytymättömyyttä käytti hyväkseen amiraali Fjodor Fjodorovitš Ušakovin johtamat venäläis-ottomaanijoukot ranskalaisten karkottamiseen saarilta.


title: Seitsemän saaren tasavalta

text: Maaliskuussa 1799 Korfun kaupunki sortui neljän kuukauden piirityksen jälkeen päättäen ranskalaisten hallinnan. Tämä oli Seitsemän saaren tasavallan alku.


title: Seitsemän saaren tasavalta

text: Vuonna 1800 sulttaani hyväksyi niin sanotun bysanttilaisen perustuslain. Perustuslailla perustettiin tasavalta, joka oli Napoleonin hiljattain lopettaman Venetsian tasavallan seuraajavaltio. Tosiasiassa poliittista valtaa harjoitettiin murhien ja verikostojen keinoilla.


title: Seitsemän saaren tasavalta

text: Tasavalta oli olemassa etupäässä venäläisten protektoraattina sen vuoksi, että kansa näki venäläiset ortodoksisina uskonveljinään. Saarten hallinnasta koitunut poliittinen kokemus oli hyödyllistä nuorelle Ioannis Kapodistriasille, joka siten miellytti venäläisiä suojelijoita, ja josta tuli myöhemmin itsenäisen Kreikan ensimmäinen kuvernööri. Äänioikeus oli varattu vain saarilla avioliitossa syntyneille miehille, jotka eivät harjoittaneet kauppaa eivätkä kädentaitoja, ja jotka osasivat lukea ja kirjoittaa. Äänioikeutetuilta vaadittiin myös vuosittaista vähimmäistuloa, joka vaihteli saarittain Korfun 1800 dukaatista Ithakan 315 dukaattiin.


title: Seitsemän saaren tasavalta

text: Tilsitin sopimuksen (1807) salaisissa artikloissa Venäjä luovutti saaret Napoleonin ensimmäiselle keisarikunnalle ja kenraali César Berthierin johtama tutkimuskunta otti saaret hallintaansa elokuussa 1807. Toisin kuin Adrianmeren naapureitaan Illyrian provinsseja, saaria ei liitetty Ranskaan, vaan ne saivat pitää omat hallintoelimensä ja senaattinsa ranskalaisjoukkojen miehityksen alaisuudessa. Miehitysjoukkoja johti kenraalikuvernööri Berthier ja maaliskuun 1808 jälkeen François-Xavier Donzelot.


title: Seitsemän saaren tasavalta

text: Aluksi virallinen kieli oli italia ja vuodesta 1803 alkaen kreikasta tuli italian ohella virallinen kieli. Venetsialaisten vallan aikana italiaa käytettiin virallisissa yhteyksissä ja myös kaupungeissa, kun taas maalla ihmiset puhuivat kreikkaa. Ainoa saari, jolla italia oli levinnyt laajemmalle oli Kefalonia, jossa ihmiset olivat omaksuneet italian kielekseen.


title: Seitsemän saaren tasavalta

text: Seitsemän saaren tasavallan perustuslaki painettiin kreikaksi Konstantinopolin patriarkan kirjapainossa Konstantinopolissa, ja siinä käytettiin monia italialaisperäisiä lainasanoja teknisille termeille. Kuitenkin vuonna 1803 hyväksytty uusi perustuslaki laadittiin italiaksi. Perustuslain laatineen komitean mietinnössä perustuslaista on johdanto, jossa sanotaan: "ylevä, rikas ja harmoninen helleenin murre, jonka venetsialaiset ovat karkottaneet, tulee kutsua takaisin valtakuntaan ja tulla hallinnon kieleksi ja aktiivisten kansalaisten ajatusten tulkiksi". Tätä asiaa pidettiin niin tärkeänä, että siitä oli perustuslaissa jopa oma pykälänsä (§ 211), jonka mukaan kreikan tuli korvata italia julkisen toiminnan työkielenä vuoteen 1820 mennessä.


title: Seitsemän saaren tasavalta

text: Suuri osa saarten asukkaista tähän aikaan oli kristittyjä, ja Korfulla, Zákynthoksella ja Kefalonialla asui pieni juutalaisvähemmistö. Enemmistö asukkaista oli ortodokseja, mutta saarilla asui myös merkittävä määrä katolilaisia, erityisesti Korfulla, Zákynthoksella ja Kefalonialla. Vuoden 1803 perustuslaki tunnusti ortodoksisuuden hallitsevaksi uskonnoksi ja se myös tunnusti ja suojeli roomalaiskatolisuutta. Perustuslaki takasi myös mahdollisuuden valtiossa asuvien juutalaisten etuoikeuksien määrittelevän lain laatimiseen.


title: Seitsemän saaren tasavalta

text: Vuosina 1809–1810 britit ottivat saaret haltuunsa, pois lukien Korfun, jossa ranskalaisten varuskunta jatkoi olemassaoloaan vuoteen 1814 asti. Pariisissa 5. marraskuuta 1815 solmitulla sopimuksella saarista muodostettiin brittien suojelemat Jooniansaarten yhdysvallat. Siirtomaahallinto jatkui vuoteen 1864 asti, jolloin saaret lahjoitettiin Kreikan kuningaskunnalle.


title: Jooniansaarten yhdysvallat

text: Jooniansaarten yhdysvallat () oli valtio Kreikan saaristossa, Septinsularin tasavallan seuraajavaltio. Se oli Britannian protektoraatti, joka muodostettiin toisessa Pariisin rauhassa marraskuussa 1815. Protektoraattiaika päättyi 1864, kun Britannia lahjoitti saaret vastaperustetun Kreikan kuningaskunnan kuninkaalle Yrjö I:lle.


title: Jooniansaarten yhdysvallat

text: Vuonna 1817 kirjoitetun perustuslain mukaan valtion hallituskaupunki oli Korfulla, uskonto ortodoksinen ja kieli mahdollisuuksien mukaan kreikka. Aiemmassa Septinsularin tasavallassa oli suosittu italian kieltä. Italiaa käytettiin jonkun verran edelleen, varsinkin Kefaloniassa.


title: Jooniansaarten yhdysvallat

text: Yhdysvallat muodostui seitsemästä saari-osavaltiosta:


title: Nikica Jelavić

text: Nikica Jelavić (s. 27. elokuuta 1985 Čapljina, Jugoslavia) on kroatialainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Hull Cityä. Hän on pelannut Kroatian maajoukkueessa 36 ottelua tehden niissä 6 maalia.


title: Lättäahvenet

text: Lättäahvenet (Percophidae) on ahvenkaloihin kuuluva heimo. Heimon lajeja tavataan Atlantista ja Tyynestämerestä.


title: Lättäahvenet

text: Lättäahventen heimoon kuuluu lähteestä riippuen 11–13 sukua ja noin 40 lajia. Kooltaan lättäahvenet ovat pienehköjä ja kasvavat korkeintaan noin 10–30 cm pitkiksi. Kalat ovat ruumiinrakenteeltaan pitkulaisia ja erityisesti päästään ja kuonostaan litteitä. Lajien silmät ovat hyvin suuret ja myös suu on kookas. Lättäahvenilla voi olla yksi tai kaksi selkäevää. Jos selkäeviä on kaksi, etumainen on piikikäs ja taaempi hyvin pitkä. Rintaevät ovat pitkät ja leveät, ja lättäahventen vatsaevät ovat kaukana toisistaan. Väritykseltään lajit ovat yleensä harmaita ja ruumiissa on erivärisiä laikkuja.


title: Lättäahvenet

text: Lättaahvenlajeja tavataan Atlantista sekä indopasifisen merialueen länsiosista ja Tyynenmeren kaakkoisosista. Ne elävät lähellä pohjaa tyypillisesti 80–900 metrin syvyydessä. Kalat ovat petoja, jotka syövät pienempiä kaloja ja äyriäisiä kuten katkarapuja.


title: Puolan kulttuuri

text: Puolan kulttuuri on saanut vaikutteita sekä idästä että lännestä, ja sillä on pitkä ja värikäs historia.


title: Puolan kulttuuri

text: Jan Matejkon historiamaalaukset nostattivat kansallistunnetta 1800-luvulla. 1800-luvun loppupuolella realismin suuri puolalainen nimi oli Jozef Chełmoński.


title: Puolan kulttuuri

text: Moderni taide tuli Puolaan 1800- ja 1900-lukujen vaihteessa nuorpuolalaisen liikkeen myötä. Sitä edustivat Witold Wojtkiewicz, Wojciech Weiss, Józef Pankiewicz, Władysław Ślewiński, maisemia maalanneet Leon Wyczółkowski ja Ferdynand Ruszczyc sekä symbolisti Jacek Malczewski.


title: Puolan kulttuuri

text: Puolalainen avant-garde järjestyi a.r. -liikkeeksi 1930-luvun alussa. Sen keskeisiä hahmoja olivat taidemaalari ja teoreetikko Władysław Strzemiński, kuvanveistäjä Katarzyna Kobro ja taidemaalari Henryk Stażewski.


title: Puolan kulttuuri

text: Puolalaisen julistetaiteen mestareita ovat Henryk Tomaszewski ja Waldemar Świerzy.


title: Puolan kulttuuri

text: Monet Puolan arkkitehtuurin helmet ovat tuhoutuneet vuosisatojen varrella, mutta jotain on joko säilynyt ja kunnostettu tai rakennettu kokonaan uusiksi vanhan mallin mukaan. Esimerkiksi Varsovan rekonstruoitu historiallinen keskusta on nykyisin Unescon maailmanperintökohde.


title: Puolan kulttuuri

text: Muita kulttuurikohteita maailmanperintölistalla ovat


title: Puolan kulttuuri

text:
Sotien välisenä aikana vauraaseen Katowicen kaupunkiin rakennettiin modernismia edustavia rakennuksia kuten Puolan ensimmäinen pilvenpiirtäjä.
Kommunistivallan alkuvuosina tehtiin sosialistista realismia edustavia rakennuksia kuten massiivinen Kulttuuripalatsi Varsovan keskustassa. Sosialistinen realismi hylättiin Stalinin henkilökultin myötä 1956, ja rakennustyyli lähestyi länsimaista arkkitehtuuri sikäli kun taloudellinen tilanne sen salli.


title: Puolan kulttuuri

text: 1990-luvun lopulla arkkitehtuurin tahtia sanelivat kasainväliset konsernit, jotka usein palkkasivat ulkomaisia nimiarkkitehtejä toteuttamaan suurisuuntaisia hankkeita kuten Varsovan uusi oopperatalo, ja Varsovan taloudellisen keskuksen pilvenpiirtäjä (Pedersen, Kohn, Fox 1998).


title: Puolan kulttuuri

text: Puolalaisen klassisen musiikin juuret ovat romantiikan ajassa, jolloin pianisti-säveltäjä Fryderyk Chopin yhdisti puolalaisia kansanlauluja romantiikan teemoihin. Maailmansotien välisenä aikana perustettiin kansainvälisiä musiikkikilpailuita, joissa monet tähdet nousivat kuuluisuuteen. Toisen maailmansodan jälkeen säveltäjien tuli tuottaa järjestelmää ylistävää musiikkia. Monet pakenivat ulkomaille, kun taas toiset alkoivat tutkia absoluuttisen musiikin ihanteita. Henryk Góreckin helposti lähestyttävistä sinfonioista on tullut suosittuja myös musiikinharrastajien ydinpiirien ulkopuolella.


title: Puolan kulttuuri

text:
Myös puolalaiset jazzmuusikot kuten Tomasz Stanko ja Krzysztof Komeda nauttivat arvostusta jazzpiireissä. Michał Urbaniakin levyjä on myyty 1,5 miljoonaa, ja hän on vieraillut kansainvälisten tähtien levyillä.
Ensimmäisinä vuosikymmeninä puolalaiset rockyhtyeet eivät saaneet kansainvälistä menestystä. Yksi syy saattoi olla kielimuuri. Heavy-yhtye Vader on tehnyt kansainvälistä uraa 1990-luvulta alkaen, samoin Cracow Klezmer Band joka rakentaa musiikkiaan juutalaisen musiikkiperinteen pohjalta.


title: Puolan kulttuuri

text: Varhainen puolalainen elokuva perustui osittain romanttisen kirjallisuuden perinteeseen. Jo vuosina 1956-1989 se onnistui välttämään muissa kommunistimaissa yleiset vaatimukset järjestelmän tukemisesta propagandaelokuvilla, ja asettumaan kansan puolelle. Elokuvat voidaan jakaa kahteen aaltoon: "Puolalainen koulukunta" noin 1956-1961 ja "Moraalisen ahdistuksen elokuvat" 1975-1981.


title: Puolan kulttuuri

text: Kuuluisimpia puolalaisia elokuvaohjaajia ovat Roman Polański, Andrzej Wajda ja Krzysztof Kieślowski.


title: Puolan kulttuuri

text: Nobelin kirjallisuuspalkinnon on saanut neljä puolalaista: Henryk Sienkiewicz 1905, Wladyslaw Reymont 1924, Czesław Miłosz 1980 ja Wisława Szymborska 1996.


title: Puolan kulttuuri

text: Puolan kansallisrunoilija on romantikko Adam Mickiewicz (1798–1855). Henryk Sienkiewicz (1846-1916) oli Puolan ensimmäinen Nobel-palkittu kirjailija. Krzysztof Kamil Baczyński kuvasi runoissaan toisen maailmansodan kauheuksia. Stanisław Jerzy Lec tunnetaan sarkastisista aforismeistaan. Runoilija Wisława Szymborska sai Nobelin vuonna 1996. Stanisław Lem tuli tunnetuksi scifi-kirjoistaan.


title: Puolan kulttuuri

text: Puolalaisen ruokavalion kulmakivet ovat liha, perunat ja leipä.


title: Puolan kulttuuri

text: Pääruokana syödään lihaa; kanaa, kalkkunaa, possua, lammasta tai nautaa. Juhlaruokana tarjotaan omenoilla täytettyä, paistettua ankkaa karpalohyytelön kanssa. Kalaruokiin kuuluvat paistetut lohi, turska, kuha ja taimen. Kalaruokia tarjotaan erityisesti paaston aikaan. Talviaikaan kuuluu bigos, pitkään uunissa haudutettu kaalipata, jossa on myös makkaraa, naudan ja sianlihaa, sipulia ja sieniä. Jouluaaton ruokapöytään kuuluu hyytelöity karppi.


title: Kauppakeskus Ilo

text: Kauppakeskus Ilo on kauppakeskus, joka sijaitsee Ylöjärven Elovainion kaupunginosassa.


title: Bohdan Andrzejewski

text: Bohdan Andrzejewski (s. 15. tammikuuta 1942 Kielce) on puolalainen entinen miekkailija. Hän sai joukkueineen pronssia kalvalla vuoden 1968 kesäolympialaisissa Méxicossa. Lisäksi hän osallistui siellä kalvan yksilökilpailuun jääden 17. sijalle.


title: Bohdan Andrzejewski

text: Andrzejewski oli mukana sijoittumassa kalvan joukkuekilpailussa viidenneksi kesäolympialaisissa 1964 ja kuudenneksi kesäolympialaisissa 1972.


title: Korea Japanin miehityskaudella

text: Korea Japanin miehityskaudella on ajanjakso vuosina 1910–1945. Japani miehitti Korean vuonna 1910 ja tämä päätti Choseon-dynastian ajan Koreassa.


title: Korea Japanin miehityskaudella

text: Miehitys oli julma. Korealaisia pakkojapanilaistettiin, korean kielen käyttö kiellettiin, nimiä japanilaistettiin ja maata otettiin Japanin valtiolle. Länsimaat hyväksyivät miehityksen hiljaisesti, sillä niillä ei ollut tuolloin intressejä Korean niemimaalla. Korealaiset vetosivat vuonna 1919, ennen Pariisin rauhankonferenssia, Yhdysvaltain presidenttiin Woodrow Wilsoniin itsenäisyytensä palauttamiseksi. Tällä ei ollut kuitenkaan vaikutusta. Päinvastoin, Japania palkittiin Versailles’n rauhansopimuksessa. Japanilaiset tukahduttivat väkivalloin kaikki korealaisten itsenäisyyspyrkimykset.


title: Korea Japanin miehityskaudella

text: Japani käytti Koreaa huoltoreittinä sotatoimilleen Mantšuriassa, jonka Japani valloitti vuonna 1932 Kiinalta perustaen Mantšukuon valtion.


title: Korea Japanin miehityskaudella

text: Japani myös teollisti Koreaa miehitysaikana. Etenkin Korean pohjoisosa teollistui, kun taas eteläosa jäi maatalousvoittoiseksi.


title: Korea Japanin miehityskaudella

text: Miehitys päättyi kun Japani antautui toisessa maailmansodassa vuonna 1945. Tämä taas johti Korean jakamiseksi kahden voittajavaltion Neuvostoliiton ja Yhdysvaltain välillä.


title: Michał Butkiewicz

text: Michał Butkiewicz (s. 18. elokuuta 1942 Varsova) on puolalainen entinen miekkailija. Hän kilpaili vuoden 1968 kesäolympialaisissa Méxicossa ja oli siellä mukana saamassa pronssia kalvan joukkuekilpailussa.


title: Henryk Nielaba

text: Henryk Nielaba (s. 5. syyskuuta 1933) on puolalainen entinen miekkailija. Hän kilpaili kalvan yksilö- ja joukkuekilpailuissa kolmissa perättäisissä kesäolympialaisissa vuosina 1964–1972. Vuoden 1968 kesäolympialaisissa Méxicossa hän oli mukana saamassa joukkuekilpailussa pronssia.


title: Adam Lisewski

text: Adam Michał Lisewski (s. 20. helmikuuta 1944 Varsova) on puolalainen entinen miekkailija. Hän oli mukana saamassa pronssia floretin joukkuekilpailussa vuoden 1968 kesäolympialaisissa Méxicossa. Lisäksi hän osallistui siellä floretin yksilökilpailuun jääden 17. sijalle.


title: Maria Vicol

text: Maria Vicol (o.s. Tăitiş; 17. lokakuuta 1935 Bukarest – 13. maaliskuuta 2015) oli romanialainen miekkailija. Hän sai pronssia floretin yksilökilpailussa vuoden 1960 kesäolympialaisissa Roomassa. Hän osallistui siellä myös sen joukkuekilpailuun. Myös kesäolympialaisissa 1964 Tokiossa Vicol kilpaili sekä floretin yksilö- että joukkuekilpailussa, mutta siellä hän ei päässyt mitalisijoille.


title: Maria Vicol

text: Vuoden 1968 kesäolympialaisissa Méxicossa Vicol kilpaili vain floretin joukkuekilpailussa ja oli siinä mukana saamassa pronssia.


title: Jean-Guy Hamelin

text: Jean-Guy Hamelin (8. lokakuuta 1925 – 1. maaliskuuta 2018) oli kanadalainen roomalaiskatolinen piispa. Hänet vihittiin papiksi Trois Rivièresin hiippakuntaan 11. kesäkuuta 1949 ja nimitettiin Rouyn-Norandan hiippakunnan piispaksi 29. marraskuuta 1973. Piispaksi vihkiminen seurasi 9. helmikuuta 1974. Pääkonsekraattorina toimi Maurice Roy, jota avustivat Gaston Hains ja Jacques Landriault.


title: Jean-Guy Hamelin

text: Hamelin jäi eläkkeelle 30. marraskuuta 2001.


title: Elovainio

text: Elovainio on kaupunginosa Ylöjärvellä. Elovainion pinta-ala on 540 hehtaaria. Elovainio kuuluu samaan suunnittelualueeseen yhdessä Kirkonseudun ja Soppeenmäen kanssa. Elovainiolla on muun muassa Kauppakeskus Elo ja Kauppakeskus Ilo.


title: Jacques Landriault

text: Jacques Landriault (23. syyskuuta 1921 Alfred, Ontario – 6. marraskuuta 2017 Ottawa, Ontario) oli kanadalainen roomalaiskatolinen piispa. Hänet vihittiin papiksi 9. helmikuuta 1947 ja nimitettiin Alexandria-Cornwallin hiippakunnan vihkipiispaksi sekä Cadin titulaaripiispaksi 15. toukokuuta 1962. Piispaksi vihkiminen seurasi 25. heinäkuuta. Pääkonsekraattorina toimi Sebastiano Baggio, jota avustivat Rosario L. Brodeur ja Maxime Tessier.


title: Jacques Landriault

text: Landriault sai 27. toukokuuta 1964 nimityksen Hearstin ja 24. maaliskuuta 1971 Timminsin piispaksi. 24. maaliskuuta 1971 hänet nimitettiin myös Hearstin apostoliseksi hallitsijaksi, jonka tehtävistä hän erosi 8. helmikuuta 1973. Hän erosi myös Timminsin hiippakunnan johdosta 13. joulukuuta 1990.


title: Jacques Landriault

text: Landriault osallistui Vatikaanin toiseen kirkolliskokoukseen.


title: Lännenkonnanmarja

text: Lännenkonnanmarja ("Actaea rubra") on punamarjainen, Pohjois-Amerikassa kasvava myrkyllinen leinikkikasvi.


title: Lännenkonnanmarja

text: Monivuotinen lännenkonnanmarja kasvaa noin puoli metriä korkeaksi. Sen juurakko on lyhyt, viisto ja puutunut. Varret ovat pystyjä, kaljuja ja niiden tyvellä on kolme tai neljä suomua. Aluslehdet ovat pitkäruotisia, väriltään vaaleanvihreitä, ja etenkin syksyllä kellanvihreitä. Kolmiomainen lehtilapa on jopa 40 cm leveä ja tavallisesti 4–5 kertaa sormilehdykkäinen. Pikkulehdykät ovat puikeita ja lyhyehköhampaisia, päättölehdykkä on kookas, tavallisesti tylppä- tai suippotyvinen. Keskiliuska on sivuliuskoja selvästi pitempi ja kärkihammas selvästi laidan hampaita pitempi. Varsilehtiä on yhdestä kolmeen ja ne ovat aluslehtiä pienempiä, vähemmän kerrannaisia ja lyhytruotisia. Kukinto on tiheä, pysty ja munanmuotoinen terttu, jonka alapuolella on usein muutamia yksittäisiä kukkia. Joskus kukkaterttuja saattaa olla kaksi tai kolmekin kappaletta. Tuoksuttomat pienet kukat ovat väriltään valkoisia tai punertavia. Verholehtiä on 3–5, terälehtiä 0–2 kappaletta. Sekä verho- että terälehdet ovat heteitä lyhyempiä ja varisevat varhain. Suomessa lännenkonnanmarja kukkii kesäkuussa. Monisiemeniset marjat ovat alle senttimetrin pituisia ja kypsinä kiiltävän punaisia. Marjojen hedelmäperät ovat ohuita. Alimmat niistä ovat 10–23 mm pitkiä, ylimmät 8–10 mm pitkiä. Marja on erittäin myrkyllinen. Siemenet ovat kooltaan 3–3,5 mm pitkiä.


title: Lännenkonnanmarja

text: Lännenkonnanmarja muistuttaa suuresti Euraasiassa tavattavaa punakonnanmarjaa ("A. erythrocarpa"), mutta se on tätä selkeästi kookkaampi ja rotevampi.


title: Lännenkonnanmarja

text: Lännenkonnanmarja on alun perin kotoisin Pohjois-Amerikasta. Siellä se on levittäytynyt laajalti koko pohjoiselle havumetsävyöhykkeelle, mutta tavataan myös lehtimetsistä. Eteläisimmät esiintymät Yhdysvalloissa ovat länsirannikolla Kaliforniaan, Arizonaan ja New Mexicoon asti, mutta perinteisistä etelävaltioista se puuttuu. Lajia on tuotu Eurooppaan viljelykasviksi, missä se on paikoin villiintynyt luontoon. Suomessa lännenkonnanmarja on hyvin harvinainen uustulokas, jota on tavattu villiintyneenä luonnonvaraisena muutamin paikoin Etelä-Suomesta sekä Oulun seudulta Pohjois-Pohjanmaalta ja Länsi-Kainuusta.


title: Lännenkonnanmarja

text: Suomessa villiintyneenä tavatut lännenkonnanmarjakasvustot ovat olleet lehdoissa sekä tienvarsilla.


title: Lännenkonnanmarja

text: Lännenkonnanmarjaa käytetään puutarhojen koristekasvina muun muassa Euroopassa. D. E. Moermanin mukaan Amerikan intiaanit ovat käyttäneet konnanmarjauutevalmisteita moniin lääkinnällisiin tarkoituksiin kuten yskänlääkkeeksi, mahakipuihin ja jopa kuppaan ja aliravitsemukseen. Kasvin varresta haudutettua teetä on käytetty maidoneritystä lisäämään.


title: John Joseph Snyder

text: John Joseph Snyder (s. 25. lokakuuta 1925 New York) on yhdysvaltalainen roomalaiskatolinen piispa. Hänet vihittiin papiksi Brooklynin hiippakuntaan 9. kesäkuuta 1951 ja nimitettiin sen vihkipiispaksi sekä Forum Popiliin titulaaripiispaksi 13. joulukuuta 1972. Piispaksi vihkiminen seurasi 2. helmikuuta 1973. Pääkonsekraattorina toimi Francis John Mugavero, jota avustivat John Joseph Boardman ja Paul Leonard Hagarty.


title: John Joseph Snyder

text: 2. lokakuuta 1979 Snyder sai nimityksen Saint Augustinen piispaksi, jonka virkaan hänet asetettiin 5. joulukuuta 1979 ja jossa hän toimi, kunnes jäi eläkkeelle 12. joulukuuta 2000.


title: Victor Benito Galeone

text: Victor Benito Galeone (s. 13. syyskuuta 1935 Philadelphia, Pennsylvania) on yhdysvaltalainen roomalaiskatolinen piispa. Hänet vihittiin papiksi Baltimoren arkkihiippakuntaan 18. joulukuuta 1960 ja nimitettiin Saint Augustinen hiippakunnan piispaksi 26. kesäkuuta 2001. Piispaksi vihkiminen seurasi 21. elokuuta. Pääkonsekraattorina toimi John Clement Favalora, jota avustivat John Joseph Snyder ja William Francis Malooly.


title: Victor Benito Galeone

text: Galeone jäi eläkkeelle 27. huhtikuuta 2011.


title: Liam Cunningham

text: Liam Cunningham (s. 2. kesäkuuta 1961 Dublin, Irlanti) on irlantilainen näyttelijä. Hän on esiintynyt yli 80 elokuva- tai televisioprojektissa vuodesta 1992 lähtien. Cunningham on näytellyt Davos Merenvertoa televisiosarjassa "Game of Thrones" vuodesta 2012 lähtien.


title: Kanadan kuninkaalliset ilmavoimat

text: Kanadan kuninkaalliset ilmavoimat (engl. "Royal Canadian Air Force" (RCAF), ransk. "Aviation royale canadienne") on osa Kanadan asevoimia. Siitä käytetään usein lyhennettä RCAF ("Royal Canadian Air Forces"). Kantahenkilökuntaa on noin 14 500 ja lentäjiä noin 2 500. Kanadan ilmavoimat on perustettu vuonna 1920. Kanadan ilmavoimilla on arviolta 391 ilma-alusta, joka on kolmanneksi suurin määrä Amerikassa Yhdysvaltain ja Brasilian ilmavoimien jälkeen. Kanadan ilmavoimat nimettiin uudelleen Kuninkaallisiksi Ilmavoimiksi vuonna 2011.


title: Kanadan kuninkaalliset ilmavoimat

text: Kanadan kuninkaalliset ilmavoimat vastaa kaikista operaatioista, valvoo Kanadan ilmatilan turvallisuutta sekä antaa ilmatukea Kanadan kuninkaalliselle laivastolle ja Kanadan armeijalle. RCAF on yhteistyössä Yhdysvaltain ilmavoimien kanssa valvomassa mantereen ilmatilassa muodostaen North American Aerospace Defense Command (NORAD) -puolustusyksikön. RCAF:lla on käytössään kaikki tärkeimmät ilmanpuolustusresurssit kansallisen Search and Rescue Program -ohjelman puitteissa.


title: Kanadan kuninkaalliset ilmavoimat

text: Kanadan ilmavoimat (CAF) perustettiin vuonna 1920 ensimmäisessä maailmansodassa Euroopassa toimineiden ilmavoimien lyhytaikaisten kahden laivueen seuraajaksi. Uudet ilmavoimat oli pitkälti keskittynyt siviilioperaatioihin, kuten metsätalous, maanmittaus ja salakuljetuksen vastainen partiotoiminta. Vuonna 1923 ilmavoimat yhdistettiin Maanpuolustuskorkeakoulun kanssa, ja vuotta myöhemmin CAF:lle myönnettiin nimi Kanadan kuninkaalliset ilmavoimat (RCAF). 1920-luvun lopulla ilmavoimista kehittyi enemmän sotilaallinen järjestö. RCAF kärsi määrärahojen puutteesta 1930-luvun alussa, mutta kehittyi vuosikymmenen jälkipuolella. Kuitenkin 1930-luvun lopulla RCAF:ta ei pidetty merkittävänä. Toisen maailmansodan aikana RCAF oli huomattavasti laajentunut neljänneksi suurimmaksi liittoutuneiden ilmavoimiksi. Sodan aikana RCAF oli mukana taistelutoiminnassa Isossa-Britanniassa, Luoteis-Euroopassa, Pohjois-Atlantilla, Egyptissä, Italiassa, Sisiliassa, Maltalla, Ceylonilla, Intiassa, Burmassa ja kotimaan puolustuksessa.


title: Kanadan kuninkaalliset ilmavoimat

text: Sodan jälkeen RCAF vähensi vahvuuttaan. Koska Neuvostoliiton nousu uhkasi Euroopan turvallisuutta, Kanada liittyi Natoon vuonna 1949, ja RCAF perusti laivueita Ranskaan ja Länsi-Saksaan. Vuonna 1950 RCAF tuli mukaan Korean sotaan joukkojen ja tarvikkeiden kuljetuksen tueksi. Samaan aikaan rakennettiin pääasiassa RCAF:n ylläpitämiä tutka-asemia Kanadaan Neuvostoliiton ydinaseiden kasvavaa uhkaa vastaan. Vuonna 1957 Kanadassa ja Yhdysvalloissa luotiin yhteinen North American Aerospace Defense Command (NORAD). Rannikon puolustus ja rauhanturvaaminen tulivat tehtäviksi vuonna 1950.


title: Kanadan kuninkaalliset ilmavoimat

text: Vuonna 1968 RCAF oli yhdistynyt Kanadan kuninkaallisen laivaston ja Kanadan armeijan kanssa muodostaen Kanadan puolustusvoimat. Ilmayksiköt jaettiin useaan erityisyksikköön.


title: Kanadan kuninkaalliset ilmavoimat

text: Vuonna 1975 kaikki lentoliikenteen yksiköt fuusioitiin ja perustettiin uusi lennostoyksikkö AIRCOM. Lennosto sai nimekseen ”Kanadan kuninkaalliset ilmavoimat” elokuussa 2011. Kanadan kuninkaalliset ilmavoimat on toiminut toisessa maailmansodassa, osallistunut Korean sotaan ja ensimmäiseen Persianlahden sotaan sekä useisiin YK:n rauhanturvaoperaatioihin ja Naton toimintaan. Lisäksi se on Naton jäsenenä pitänyt läsnäolollaan yllä voimatasapainoa Euroopassa kylmän sodan aikana.


title: Kanadan kuninkaalliset ilmavoimat

text:
Komentaja
Upseeriston arvomerkit
Aliupseeriston arvomerkit


title: Stephen Dillane

text: Stephen Dillane (s. 27. maaliskuuta 1956 Lontoo, Englanti) on englantilainen näyttelijä. Hänen tunnetuin roolinsa on Stannis Baratheon televisiosarjassa "Game of Thrones". Hän on esiintynyt myös esimerkiksi pääosassa televisiosarjassa "The Tunnel" (2013-2018) ja sivuosissa elokuvissa "Tunnit" (2002) ja "Synkin hetki" (2017).


title: Francisco Manuel Vieira

text: Francisco Manuel Vieira (29. lokakuuta 1925 Rio Tinto – 23. joulukuuta 2013) oli brasilialainen roomalaiskatolinen piispa. Hänet vihittiin papiksi São Paulon arkkihiippakuntaan 8. joulukuuta 1952 ja nimitettiin sen vihkipiispaksi sekä Hippo Diarrhytuksen titulaaripiispaksi 12. joulukuuta 1974. Piispaksi vihkiminen seurasi 25. tammikuuta 1975. Pääkonsekraattorina toimi Paulo Evaristo Arns, jota avustivat Benedito de Ulhôa Vieira ja José Thurler.


title: Francisco Manuel Vieira

text: 15. maaliskuuta 1989 Vieira sai nimityksen Osascon piispaksi, jona hän toimi, kunnes jäi eläkkeelle 24. huhtikuuta 2002.


title: Jani Paasonen

text: Jani Petteri Paasonen (s. 11. huhtikuuta 1975 Mäntyharju) on suomalainen ralliautoilija, joka on urallaan kilpaillut muun muassa 30 MM-rallissa ja voittanut kertaalleen N-ryhmän MM-pronssia.


title: Jani Paasonen

text: Paasonen voitti vuonna 1996 juniorien SM-hopeaa, aloitettua ralliuransa vain vuotta aiemmin. Ensimmäisen MM-osakilpailunsa hän ajoi vuonna 1997 Suomessa, sijoittuen N-ryhmässä Mitsubishillään seitsemänneksi. Vuonna 2000 Paasonen voitti N-ryhmän Suomen mestaruuden.


title: Jani Paasonen

text: Vuoden 2001 Ruotsin MM-rallissa Paasonen pääsi ajamaan ensimmäistä kertaa WRC-autolla MM-tasolla. Kilpailu Ford Focus WRC:llä päättyi kuitenkin keskeytykseen, ja sama kohtalo toistui myös kesällä Suomen MM-rallissa. Seuraavana vuonna Paasonen pääsi ajamaan Mitsubishin tehdastallin kolmatta autoa kuudessa rallissa, joista parhaana saavutuksena kahdeksas sija. Tuolloin pisteitä jaettin kuitenkin vain kuudelle parhaalle, joten Paasosen pistetili jäi avaamatta.


title: Jani Paasonen

text: Kaudella 2004 Paasonen pääsi ajamaan kotikisassaan Suomessa Škodan tehdastallin autolla, ja onnistui kuudennella sijallaan hankkimaan ensimmäistä kertaa MM-pisteitä. Hyvien suoritusten ansiosta Paasonen pääsi seuraavalle kaudelle vakituiseksi osaksi Skodan tiimiä, jakaen tallin toisen auton maanmiehensä Janne Tuohinon kanssa. Samana vuonna Paasonen juhli N-ryhmän MM-pronssia keräten 29 pistettä. Maailmanmestaruuden vei Niall McShea (35 pistettä) ennen Toshihiro Araita (30 pistettä).


title: Bosco Penha

text: Bosco Penha (s. 10. tammikuuta 1937 Bombay) on intialainen roomalaiskatolinen piispa. Hänet vihittiin papiksi Bombayn arkkihiippakuntaan 20. joulukuuta 1967 ja nimitettiin sen vihkipiispaksi sekä Maxula Prateksen titulaaripiispaksi 15. toukokuuta 1987. Piispaksi vihkiminen seurasi 8. elokuuta. Pääkonsekraattorina toimi Simon Ignatius Pimenta, jota avustivat Longinus Gabriel Pereira ja Ferdinand Joseph Fonseca.


title: Bosco Penha

text: Penha jäi eläkkeelle 14. tammikuuta 2012.


title: Donald Thériault

text: Donald Thériault (s. 18. tammikuuta 1946) on kanadalainen roomalaiskatolinen piispa. Hänet vihittiin papiksi Londonin hiippakuntaan 8. toukokuuta 1971 ja nimitettiin Kanadan sotilaspiispaksi 25. maaliskuuta 1998. Piispaksi vihkiminen seurasi 1. kesäkuuta. Pääkonsekraattorina toimi John Michael Sherlock, jota avustivat Eugène Philippe LaRocque ja André Vallée.


title: Christer Abrahamsson

text: Kurt Christer Abrahamsson (s. 8. huhtikuuta 1947 Uumaja) on ruotsalainen entinen jääkiekkoilija, joka pelasi maalivahtina.


title: Christer Abrahamsson

text: Myös Christerin kaksosveli Thommy oli jääkiekkoilija.


title: Christer Abrahamsson

text: Abrahamsson aloitti uransa Ruotsin pääsarjassa pelannesta Leksands IF:stä vuonna 1964. Hän pelasi ensimmäisissä arvokisoissaan MM-kilpailuissa 1971, joissa Ruotsi sai pronssia. Abrahamsson oli kentällä kolmessa ottelussa Sapporon olympialaisissa 1972, joissa maa oli neljäs ja hänet valittiin samana vuonna kotimaassaan tähdistöjoukkueeseen. Hän sai pronssia samana vuonna MM-kisoista Prahasta. Abrahamsson pääsi tähdistöön toista kertaa vuonna 1973, jolloin hän myös oli voittamassa MM-hopeaa Moskovassa pidetyistä kisoista. Abrahamsson sai pronssia MM-kisoista 1974 ja samalla kaudella hänet valittiin Ruotsin vuoden pelaajaksi.


title: Christer Abrahamsson

text: Abrahamsson siirtyi kaudeksi 1974–1975 kymmenen vuotta edustamastaan Leksandista WHA:han New England Whalersiin. Hän kuitenkin palasi vuonna 1977 takaisin Leksandiin, jossa hän pelasi uransa loppuun saakka. Abrahamsson oli Ruotsin joukkueessa vielä vuoden 1981 MM-kisoissa, mutta ei pelannut yhtään kokonaista ottelua. Joukkue voitti kyseisissä kisoissa hopeaa.


title: Christer Abrahamsson

text: Oman pelaajauransa jälkeen Abrahamsson ryhtyi valmentajaksi. Hän luotsasi Elitserienissä Leksandia kauden 1990–1991, ja oli seuraavat kaksi vuotta Rögle BK:n peräsimessä. Abrahamsson oli Malmö IF:n valmentaja kaudella 1995–1996, mutta piti sen jälkeen taukoa. Hän kuitenkin palasi vielä Saksan DEL-liigaan Hannover Scorpionsiin kesken kautta 2001–2001. Abrahamsson vaihdettiin pois kesken seuraavan kauden.


title: Aikavälikertaus

text: Aikavälikertaus on oppimismenetelmä, joka käyttää kasvavaa aikaväliä opitun materiaalin kertauksien välillä.


title: Aikavälikertaus

text: Vaikka aikavälikertauksesta on hyötyä monissa yhteyksissä, sitä käytetään useimmiten tilanteissa, joissa on opittava suuri määrä tietoa ja muistettava se pysyvästi. Siksi se sopii hyvin toisen kielen sanaston oppimiseen.


title: Aikavälikertaus

text: Aikavälikertausavusteisen oppimisen parantamisen esitteli ensi kertaa professori Cecil Alec Mace vuonna 1932 julkaisemassa kirjassaan "Psychology of Study". Vuonna 1939 Spitzer testasi aikavälikertausmenetelmän vaikutuksia amerikkalaisiin kuudesluokkalaisiin, jotka opettelivat tieteellisiä tietoja. Spitzer testasi yli 3 600 opiskelijaa Iowassa ja osoitti aikavälikertauksen tehokkaaksi. Tutkimustyö ei saanut paljon huomiota ja tieteenala oli suhteellisen hiljainen 1960-luvulle asti. Silloin kognitiiviset psykologit, muun muassa Melton, Landauer ja Bjork, tutkivat kertausten aikavälien vaikutuksia tietojen muistamiseen. Samoihin aikoihin Pimsleurin kielen oppimisjärjestelmä hyödynsi aikavälikertausteoriaa kielten oppimiseen, ja vuonna 1973 Leitner keksi flash-kortteihin perustuvan Leitner-järjestelmän.


title: Aikavälikertaus

text: Siihen aikaan aikavälikertauksen oppiminen toteutettiin pääsääntöisesti flash-korttijärjestelmillä. Järjestelmien käyttöä hankaloitti se, että merkittävä opiskelu vaatii monta tuhatta flash-korttia. Henkilökohtaisten tietokoneiden yleistyessä 1980-luvulla aikavälikertausta aloitettiin toteuttaa ohjelmistolla. Ohjelmat pyrkivät sitomaan aikavälikertauksen oppijan tuloksiin. Ohjelmisto vaihtelee kertausten aikaväliä tietyn muistitason, esimerkiksi 90 prosenttia kaikesta tiedosta, saavuttamiseksi. Vaikeammat tiedot näytetään useammin ja helpommat tiedot harvemmin. Vaikeutta määrittää se, kuinka helposti käyttäjä omasta mielestään muistaa oikean vastauksen.


title: Aikavälikertaus

text: On olemassa useita aikavälikertauksen algoritmeja:


title: Aikavälikertaus

text: Jotkut ovat spekuloineet, että aikavälien tarkat pituudet eivät olennaisesti vaikuta algoritmin tehokkuuteen. Toiset ovat vakuuttaneet aikavälien olevan hyvin tärkeitä. Kokeellinen tieto tästä ei viittaa selkeästi suuntaan tai toiseen.


title: Aikavälikertaus

text: Asteittainen aikavälikertaus on Paul Pimsleurin vuonna 1967 julkistama aikavälikertausmenetelmä. Sitä käytetään Pimsleurin kielen oppimismenetelmässä. Sen lyhyet ensimmäiset aikavälit (esimerkiksi sekunteja tai minuutteja) sopivat hyvin ääniopetukseen, joka vaatii tarkkoja aikavälejä.


title: Aikavälikertaus

text: Pimsleurin alkuperäisessä tekstissä esiintyivät seuraavat aikavälit: 5 sekuntia, 25 sekuntia, 2 minuuttia, 10 minuuttia, 1 tunti, 5 tuntia, 1 päivä, 5 päivää, 25 päivää, 4 kuukautta ja 2 vuotta.